Euskal ekoizpenak izango dira protagonista abenduko zine klubean - Bergara - Goiena.eus\nEuskal ekoizpenak izango dira protagonista abenduko zine klubean\nMaite Txintxurreta 2015-12-03 16:39\nUn Otoño Sin Berlín, Sanctuaire eta Gure Sor Lekuaren bila filmak proiektatuko dituzte hilaren 16an, 23an eta 30ean Zabalotegi aretoan. Hiru pelikulak aurtengo Donostiako Zinemaldiko Zinemira sailean izan ziren.\nAsier Altunaren Amamaren emanaldiak izandako arrakastaren ondoren, Bergarako Udaleko kultura zerbitzuak "euskal zinemaren alde" apustua egin nahi izan du.\nHori dela eta, hiru euskal ekoizpen izango dira abenduko zine klubaren baitan, Zabalotegi aretoan. 16an, Lara Izagirre zuzendariaren Un otoño sin Berlín emango dute, ordu eta erdiko drama erromantikoa. Atzerrian bizi izan ostean, jaioterrira itzultzen den June da protagonista. Itzulera gogorra izango da berarentzat, dena aldatu dela ikusiko baitu, baita bera ere.\nAbenduaren 23an, berriz, Olivier Masset-Depassen Sanctuaire izango da ikusgai. Drama da pelikula horren generoa, eta benetako gertakari batean oinarrituta dago. 1984. urtean kokatzen da istorioa; Mitterrand dago agintean Frantzian, eta Felipe Gonzalez Espainian. ETAko kideak Frantziako Estatuan errefuxiatu estatutuarekin bizi dira, baina Espainiak horrekin bukatzea eskatzen du. Pelikulak ETAko Domingo Iturbe "Txomin" eta Frantziako Errepublikako Konstituzioaren Kontseiluko kide Grégoire Fortinen arteko gatazka erakusten du.\nBukatzeko, hilaren 30ean Gure Sor Lekua dokumentala proiektatuko dute, Josu Martinezek zuzendua. 1956an, ikusmira handiaren erdian, Euskal Herriari buruz euskaraz egindako dokumental bat estreinatzen da Hazparneko zineman. Hurrengo hilabeteetan Iparraldeko herrietan, Parisen, San Franciscon edo eta Dakarren proiektatu arren, haren arrastoa misteriotsuki desagertu eta denek ahaztu egingo dute laster. Hirurogei urte beranduago, Josu Martinez zinemagilea haren bila hasiko da.


The emisio baxuko zonetan, eta Access Araudiak Toscana Eskualdean behean ematen dira.\nBilatu eskualdea Toskanako eskualdea maparen arabera\nTestu honen eskuinaldean eskema guztien mapa dago. Testu honen azpian eskema guztien mapa dago. Egin klik mapa handiago bat lortzeko. Eskemak dituzten Toscanako hiri guztiak zerrendatuta daude eskema mota nagusien arabera. Joan hiri guztiak aurkitzeko. Egin klik orri horretako eskemei buruzko informazio osoa aurkitzeko.\nBilatu eskema Toscana zerrendetan\nFirenze (Florentzia) - ZTL


Sara Zozayak irabazi dau 2019ko Rockein - bizkaie.biz\nBizkaie! 2019-05-14 11:27 Musikea\nCäctus taldeari emon deutsie euskerazko ataleko saria.\nSara Zozaya, Basaurin (argazkiak: Rockein) | Ikusi handiago | Argazki originala\nZapatuan jokatu zan VII. Rockein talde eta bakarlarientzako lehiaketako finala, Basauriko Social Antzokian. Aurretik aukeratutako sei finalistek jo eben oholtzan, hain zuzen be sari nagusirako hiru hautagaiek (Sara Zozaya, Doña eta Meridian) eta bertoko taldeen ataleko hirurek (Herio, Keniama eta Samoah).\nSara Zozaya bakarlari legez aurkeztu zan, eta sari nagusia eskuratu eban. Musikearen munduan eskarmentu luzeko sortzailea da donostiarra, The Roof eta Nerabe proiektuan ibilita dago eta. Igazko irabazle The Owl Projecten lekukoa hartu dau, beraz, Sara Zozayak Rockeineko palmaresean.\nGitxienez bost kantako disko bat baliabide profesional eta guzti grabetako eskubidea irabazi dau Zozayak, 500 kopiako argitaraldiagaz. Bideoklipa grabetan be lagunduko deutsie antolatzaileek. Ganera, MAZ Basauriko edo Bizkaiko beste jaialdi garrantzitsuren bateko egitarauan lekua egingo deutsie.\nBertoko taldeen kategorian, Meridianek irabazi eban. Berez, sari nagusirako hautagaien artekoa zan talde hori, baina kideak Basauri eta Arrigorriagakoak diranez, bertokoen atalean be parte hartzeko eskubidea eukan.\nBeste sari batzuk be emon ditu VII. Rockeinek. Euskerazko proposamenik onena Cäctus Bermeoko hard-rock laukotearena dala ebatzi eban epaimahaiak. Publikoaren Saria, ostera, Dukkha hirukote donostiarrak irabazi eban. Azken atal honetan, 2.670 lagunek emon eben botoa.


topic_facet:"Lanbide Heziketa" topic_facet:"Landa inguruneko gorputz eta kirol ekintzen gidaritza (Heziketa zikloa). Erdi maila" topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Gorputz eta kirol ekintzen sustapena (Heziketa Zikloa). Goi maila" topic_facet:"Osasun arreta (Modulua)"\nProposatutako gaia: Lanbide Heziketa Proposatutako gaia: Landa inguruneko gorputz eta kirol ekintzen gidaritza (Heziketa zikloa). Erdi maila Proposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Gorputz eta kirol ekintzen sustapena (Heziketa Zikloa). Goi maila Proposatutako gaia: Osasun arreta (Modulua)\n2 Gizarte eta kultur zerbitzuak (Lanbide Arloa) 2 Gorputz eta kirol ekintzak (Lanbide Arloa) Gorputz eta kirol ekintzen sustapena (Heziketa Zikloa). Goi maila Lanbide Heziketa Landa inguruneko gorputz eta kirol ekintzen gidaritza (Heziketa zikloa). Erdi maila Mendekotasun-egoeran dauden pertsonentzako arreta (Heziketa Zikloa). Erdi maila Gehiago ... Osasun arreta (Modulua) 1 Animazio soziokulturala eta turistikoa (Heziketa Zikloa). Goi maila 1 Ezintasuna dituzten pertsonentzako jarduera fisikoak (Modulua) 1 Hasierako osasun-laguntza larrialdi egoeretan (Modulua) 1 Haur hezkuntza (Heziketa zikloa). Goi maila 1 Lehen laguntzak (Modulua) 1 Lehen laguntzak eta uretako sorospena (Modulua) 1 Oinarri biologikoak,osasuna eta lehen sorospenak (Modulua) 1 Osasun larrialdiak (Heziketa zikloa). Erdi maila 1 Osasungintza (Lanbide Arloa) Guztiak ikusi ... gutxiago ...


Irakasle-rola - MoodleDocs\n1 Irakaslearen ikuspegia\n3 Edizio baimenik gabeko irakaslea\n4 Ikusi beste hauek ere\nIrakaslea da oinarrizko erabiltzaile roletako bat Moodle-n. Gainontzekoak kudeatzailea, ikaslea eta bisitaria dira. Kudeatzaileakia edozer egiteko baimena du Moodle-ren barruan, IrakasleakMoodle-ren barruan sortutako ikastaro baten kontrola du, bai eta horretan izena emanda dauden ikasleen jarduerarena ere eta Ikasleak ikastaro batean ari dira.\nJakin badakigu 'Ikaslea' eta 'Irakaslea' terminoak ez direla askotan egokiak izango eta hori dela-eta, ikastaro bateko 'Irakasleak' bestelako terminoak erabil ditzake. 'Tutorea', 'Orientatzailea', 'Sustatzailea' bezalakoak aukera ditzake eta 'Partaide', 'Ikaslea', 'Bezeroa' ikasleen egoera jakinetara egokitu. 'Irakasle' bereziek ere beren izen propioa aukera dezakete ikastaro batean agertzeko (adib. 'Idazkari akademikoa', 'Liburuzaina' e.a.). Horrelakoetan, 'Irakaslea' eta 'Ikaslea' ez dira ikastaro normal bateko erabiltzaileentzat erabiliko. Dena dela, bi rol hauen inguruko erabakiren bat hartu behar zen. 'Irakaslea' eta 'Ikaslea' aukeratu ziren eta dokumentazio honetan ere irizpide bera erabili da.\n'Irakasle' rola (eta 'Ikasle') Moodle-ren Ikastaro jakin batekin dago lotuta. Ikastaro batean 'Irakaslea' izateak ez du inongo pribilegiorik ematen beste batean; beste ikastaro horretan 'Irakasle' gisa gaineratu beharko da, 'Ikasle' gisa bestela, edo ez du inola ere sartzerik izango.\nBada ikastaro-sortzailearen rola ere eta aukera gehiago dituen irakaslea da. Rol honek ikastaroak sor ditzake, Irakasleak ezarri eta gainera Irakaslearen baimen guztiak ditu.\nEdizio baimenik gabeko irakaslea\n"Edizio baimenik gabeko irakaslea" rola egokia da tutoreentzat. Rol hau dutenek egoki modera ditzakete foroak eta hainbat jarduera ebaluatu ere egin dezakete, baina ezin dute ikastaroa aldatu.\nIkusi beste hauek ere\nzergatik "irakaslea" eztabaida\nMoodleDoc-etako Irakasle kategoriako artikuluak.\nBeheko "Irakaslea" estekan sakatuta informazio gehiago eskuratuko duzu.\nOrrialdearen azken aldaketa: 11 Apirila 2008, 08:37.


Artizarra — Eibar.ORG | Eibarko peoria\nHemen zaude: Hasiera / Blogak / Amatiño / Artizarra\nAmatiño 2017/01/12 00:05\nBerrehun inguru planeta eta sateliteren artean, Lurraz gainera, Eguzkiak, Artizarrak eta Ilargiak baino ez diote izenik zor euskal tradizioari. Segurutik, aipatu hiruak direlako, egunez, begi-bistan ikusi daitezkeen zeruko gorputz natural bakarrak.\nGure eguzki-sistemak zortzi planeta handi ditu (handienetik handienera: Jupiter, Saturno, Urano, Neptuno, Lurra, Artizarra, Marte eta Merkurio), bost planeta nano edo txiki (Zeres, Pluton, Evis, Makemake eta Haumea) eta, bart gauean berririk agertu ez baldin bada, behintzat, 178 satelite eta hamar milaren bat asteroride. Horretara, asteroideak alde batera lagata eta Eguzkia kontatuta, guztira, ortzaldean, 192 gorputz natural, zeinetatik lau besterik ez dira --Eguzkia, Lurra, Artizarra eta Ilargia-- euskarazko izenaren jabe.\nKultura greziar-erromatarrari darizkio planetarik gehienen izenak; lehen sateliteak, berriz, Galileok aurkitu zituen, Axular zelarik Sarako erretore. Horrela, Lurraz gainera, Eguzkiak, Artizarrak eta Ilargiak baino ez diote izenik zor euskal tradizioari. Segurutik, aipatutako hiruak direlako, egunez begi-bistan ikusi daitezkeen gorputz bakarrak.\nEtimologiatan hasiez gero, Euskaltzaindia ez da ausartzen –Orotariko Euskal Hiztegian— Eguzki izenaren nondik norakorik adierazten; Ilargi (h)ile + argi omen da eta Artizar, ostera, art (<argi) + izar.\nNeurriz, Artizarra da, Merkurioren eta Marteren ondotik, planetarik txikiena, handienen artean. Baina, Lurretik hurbilen dagoenez gero, betidanik izanda planetarik behatuena, eta, ondorioz, baita miretsiena ere antzinako edozenbat kulturatan. Maia zibilizazioak, esaterako, Artizarraren araberako egutegia moldatu zuen. Ahzab Kab Ek (Lurra iratzartzen duen izarra) zeritzaten eta jainko suntsitzailetzat zuten.\nMendebaldeko mitologiaren baitan, Venus (Artizarra) eta Gea (Lurra) dira jainkosa izena duten planeta “emeak”. Ama Lurra emakumea dena jakinekoa da, nabarmen samar, euskaraz ere. Artizarrak sexurik zukeenik, ordea, ez dut nik sekula entzun.\nGoizetan goizik artizarra mendi gainean agertzen,\nharek bezala bertze batek ez du zeruan argitzen.\nEsperantzak gizon gaztea bihotzean du sustatzen,\nharen argia ikusiz geroz ez dut gozorik aurkitzen.\nUrruñako Lore Jokoak, 1858\nIlargia eta Artizarra, Urteberri gauez. Wiko telefono arruntez ateratako argazkia


Arrazakeria eta Xenofobiaren kontra | Harresiak apurtuz\nArrazakeria eta Xenofobiaren kontrako Nazioarteko Eguna da martxoaren 21ean eta, data garrantzitsu horren harira, salatu nahi dugu pertsona migratzaile eta iheslarien eskubideek atzerakada larria jasan dutela; gero eta lege murriztaile gehiago ezartzen dira, gizarteratzearen, tratu-berdintasunaren eta bazterkeria eza babestetik urrun, Giza Eskubideen oinarri den duintasunaren kontra nabarmen egiten dutenak, pertsonen gaitasunen garapen libre eta erabatekoa oztopatuta.\nNeurri horietako bat da joan den martxoaren 7an Europar Batasunaren eta Turkiaren artean sinatutako akordioa. Horrelako itunek Estatu kideek berretsitako nazioarte zein Europako itun eta hitzarmenen urraketa nabarmena dakarte eta Europar Batasunaren beraren balio funtzionalak kolokan jartzen dituzte. Europak izan beharko lukeen askatasun, segurtasun eta justizia espazioaren kontra, milaka pertsonari mina eta heriotza eragiten dizkien migrazio eta asilo politikak jasaten ari gara.\nEAEn euskal herritar guztien babes soziala bermatzeko nahikoa ez den aurrekontuaren ondorioak pairatzen jarraitzen dugu, eskubideen egikaritze efektiboan oztopo administratiboak izaten eta justizia zein berdintasun sozial handiagoa ziurtatuko duten enplegu politika aktiboen gabezia jasaten.\nGainera, mundu mailan, Europan eta Estatu zein EAE mailan xenofobia eta arrazakeria mugarik gabe sustatzen dituzten diskurtso politikoak entzun eta entzuten ditugu; kondenatuak ez diren diskurtsoak, jakinda mesfidantza sustatzen, bizikidetza oztopatzen eta etika ororen kontra egiten dutela.\nGiza Eskubideen errespetu arduratsua eta Europar Batasunaren oinarri diren balioak berreskuratzeko beharra.\nPertsona migratzaileen ikuspegi instrumentala gaindituko duten migrazio eta asilo politikak garatzea, asilo eskubidea bermatuko dutenak (Europan sartzeko bide seguru eta legalak eskainiz) eta migratzaile zein iheslarien integrazio osoa sustatuko dutenak (horien eskubideak erabat aitortuz).\nHerritarrak kontzientziatzera eta eragile publikoen erabilera arrazista eta xenofoboa salatzera bideratutako etika publikoaren sustapena.\nAniztasuna aberastasun-iturri gisa sustatuko duten kultura-arteko politikak ezartzeko beharra, arau komun batzuk ezartzea bermatuko dutenak, pertsona ororen onarpenaz eta elkartzen gaituena nabarmenduz.


naiz: hedabidea zara - Asteburuko eguraldia Joxe Landaren eskutik\nInfo7irratia. Aldaketa nabarmena izango du eguraldiak. Ipar-mendebaldeko erasoak giro kaskarra ekarriko digu. Euskal Herri osoa harrapatuko du, eta gehienbat kostaldea. Euria barra-barra, batez ere arratsaldean. Haizea asko zakartuko ez bada ere, tenperaturak beherantz egingo du, eta giroa dezente petralduko zaigu. Borraskaren muturrak zaplazteko hau luzatuko digu.


Arraun denboraldiko porran parte hartzeko azken aukera - Orio - Karkara.eus\nArraun denboraldiko porran parte hartzeko azken aukera\nKarkara 2019-08-04 11:17\nArraun denboraldiaz hainbat porra egingo ditu datozen aste eta hilabeteetan karkara.eus atariak. Denak doan izango dira, eta asmatzen dutenen artean otorduak eta talasoterapiarako sarrerak zozkatuko dira. Gaur amaituko da lehen porretan parte hartzeko epea.\nDenboraldi bikaina egiten dabiltza Orioko arraun taldeak; une honetan, Orio da nagusi Euskotren, Eusko Label eta KAE2 ligetan. Lehen bi taldeek lidertzari eustea lortuko al dute, baina? KARKARAren porran Eusko Labeleko lehen lau sailkatuak zein talde izango diren eta Euskotren liga amaitzean sailkapena zein izango den asmatzera animatzen zaitugu. Aste batzuk daramatza zabalik porrak, eta abuztuaren 4ra arte, igande honetara arte, egongo da parte hartzeko aukera.\nDoakoa da porra egitea, eta asmatzaileen artean bi pertsonarentzako otordua Niko tabernan eta Balea hoteleko talasoterapia zirkuiturako bi sarrera zozkatuko ditugu. Euskolabel ligaren inguruko porran, aurreneko sailkatuak eta ordena asmatzen dutenek hartuko dute parte sarirako zozketan; Euskotren ligari buruzko porran, aldiz, zozketan sartzeko, sailkapenaren ordena eta Orioko taldeak lortuko dituen puntuak asmatu beharko dituzte parte hartzaileek. Duela aste batzuk zabaldu zen porra, eta gaur da parte hartzeko azken eguna.\nLotura honetan klik eginda hartu daiteke parte Euskotren ligaren inguruko porran, eta lotura honetan sartuta, Eusko Label ligari buruzkoan.\nKontxari buruzko bi porra\nBigarren eta hirugarren porrak Kontxari begira antolatuko dira; abuztuaren 19tik 31ra, Kontxako sailkapenaz galdetuko da.


Diseinuzko drogen gida apala — Gaztezulo\nDiseinuzko drogen gida apala\nDiseinuzko drogen gida apala https://www.gaztezulo.eus/albisteak/diseinuzko-drogen-gida-apala https://www.gaztezulo.eus/albisteak/diseinuzko-drogen-gida-apala/@@download/image/18p20-1_1370378280.jpg\nGero eta sona handiagoa duten arren, diseinuzko drogen kontsumoa ez da oso handia Euskal Herrian, beste drogekin konparatuz, behinik-behin. Inkesten arabera, gazteen %3 inguruk hartu ohi ditu. Ezin ukatu, hala ere, gero eta indar handiagoa dutela. Horregatik, informazioa izatea ezinbestekoa da: zer diren, zer nolako eragina duten, zein ondorio ekar ditzaketen\nDroga sintetikoak, edo diseinuzkoak, sintesi bidez lortzen dira, eta hortik datorkie, hain zuzen, izena. Ez dira naturalak, marihuana bezala, eta ezta droga naturaletatik eratorriak ere, kokaina, heroina eta abar bezala. EHUko Medikuntza Fakultateko irakasle Koldo Calladok eman digu haien berri zehatzagoa: "Normalean guztiek dute antzeko egitura kimikoa, aldaketa txikiren batekin, hau kendu, hura ipini\n". Izan ere, "pilula" gehienak MDA eta MDMA molekulez (anfetaminaren eratorri artifizialak) egiten dira.\nNormalean, droga hauek estasi izena hartzen dute kalean, baita garai batean arruntagoa zen "amodioaren pilula" ere. Oro har, droga pizgarriak dira (anfetamina bezala). Tripiak, LSD eta bestelako batzuk, sintetikoak izanagatik, ez dira multzo berean sartzen: "horiek aluzinagarriak dira, meskalinaren eratorriak", dio Koldo Calladok. Hala eta guztiz ere, sarritan droga mota biak nahasten dira, geroago aipatuko ditugun ondorioez.\nDroga sintetikoek bi motatako eragina izaten dute. Batetik, hartzaileak bilatu ohi duena: euforia, logurerik eza, goserik eza, sasoian egotea\nhobeto sentitzea, finean. Besteak, okerragoak dira: hipertentsioa, bihotzaren taupadak areagotzea, bruxismoa (hortzek kras-kras egitea)\n"Eta bada arazo bat", azaldu digu Calladok, "zenbat eta gehiago hartu, eragin positibotzat har ditzakegunak desagertuz doaz, eta negatiboak, berriz, indartuz". Hori izan liteke, irakaslearen ustez, droga hau asteburuetan soilik hartzearen arrazoietako bat. Egunero hartuz gero, epe laburrean ondorio kaltegarriak baino ez bailirateke agertuko.\nBada beste ondorio kaltegarri eta arriskutsu bat, soilik drogarekin lotuta ez dagoena. Alegia, deshidratazioa eta, ondorioz, bero kolpea deitutakoa (heriotza ere eragin dezake). Droga sintetikoek izerdia botatzea eragiten diote hartzen dituenari. Normalean bero handia egiten duen tokietan hartzen direnez(diskotekak eta abar\n), eta horri guztiari lehen aipatutako bihotzeko arazoak eta ariketa fisikoa (dantza) gehituta, deshidratatzeko arriskua ez da makala.\nAipatutakoak drogaren eraginpean nabaritzen diren sintomak dira, baina badira, jakina, eragin hori desagertzearen ondoriozkoak: fisikoak (dardara, zorabioa, bihotzeko arazoak\n), eta, batik-bat, psikikoak (depresioa, ezer egiteko gogorik eza\n). "Beherakada" luzea izaten da, gainera. "Kontuan izan behar da droga hauek hartzeko era oso desberdina dela, beste droga batzuekin alderatuta", diosku Calladok, "asteburuetan hartu eta lan egunetan agertzen baitira aipatu sintomak; alde batetik, drogaren beraren ondorioz, eta bestetik, arrazoi psikologikoengatik. Horrexegatik, jendeak buruan izaten du hurrengo astebukaera". Arazo psikologikoak larriagotu egiten dira meskalinaren eratorriak ere hartuz gero, hauek aluzinazioak eragiten dituzte eta: "batzuetan zaila izaten da aluzinaziootatik itzultzea. Eskizofrenia kasuak ere izan daitezke", dio EHUko irakasleak.\nNeurri gabeko kontsumoa\nDroga hartzearen arriskuak gutxitzeko asmoz, Euskal Herriko kontsumitzaile talde batek Ai Laket elkartea sortu berri du. Haren kide den Txabi Ruiz iruindarrak diseinuzko drogei buruz duten ikuspegiaz berba egin digu. Dioenez, "droga hartzerakoan, jendea gero eta konpultsiboagoa dela uste dugu, batez ere asteburuan. Neurri gabe hartzen dira drogak. Eta horri lotuta, droga desberdinak nahasteko joera dago, hanka eta bururik gabe. Diseinuzko drogekin zer ikusi zuzena du gai horrek".\nRuizek drogen kalitateaz ohartarazi gura du. "Azterketak egitea oso garrantzitsua da guretzat, droga hartzen duenak momentu oro jakin dezan zer hartzen ari den. Estasia hartzeagatik norbait hil dela esaten dutenean, estasiaren eta beste hamaika substantziaren nahasketa zorigaiztokoa hartzeagatik hil dela kontuan hartu behar da. Ez dut uste estasi asko hartzeagatik inor hil denik".\nDisenuzko drogen kontsumoa atzo goizekoa dela pentsatu ohi dugu askotan, baina aspaldidanik dira ezagunak. Hain zuzen, 1912an sintetizatu zen lehenbiziko aldiz MDMA molekula. Hasieran, argaltzeko botika gisa saltzen zen, gosea galarazten zuen eta. Geroago, ordea, eragin kaltegarriak zituela ikusita, saltzeari utzi zioten, duela hogeiren bat urte Ameriketako Estatu Batuetan eta Erresuma Batuan amodioaren pilula izenpean berragertu zen arte (legez kanpo, noski). Euforia sortzen duenez, sexu harreman hobeak izateko balio zuelakoan eman zioten izen hori.


Haimar Etxeberria Ansalas izan zen lehena atzo jokatu zen Udaberri Sarian - etakitto.eus\nHaimar Etxeberria Ansalas izan zen lehena atzo jokatu zen Udaberri Sarian\nAtzo jokatu zen 43. Udaberri Saria, Eibarko Txirrindulari Elkarteak denboraldi honetan antolatutako lehen proba, eta lasterketak izandako harrerarekin pozik daude antolatzaileak: 78 kilometroko ibilbidea zuen lasterketan 186 txirrindularik hartu zuten parte eta sailkapen nagusian Haimar Etxeberria Ansalas izan zen garailea (2:08:03). Minutu bateko aldearekin, Aimar Galdos Alonso eta Xabier Intxausti Berastegi helmugaratu ziren bigarren postuan. Mendiko saria eta Erregulartasunarena, berriz, Marcel Pallares Reyesek eskuratu zituen, Debabarreneko lehena Aimar Galdos izan zen eta talderik onena Ampo Ikolan Sports.\nAntolatzaileek eskerrak eman nahi dizkiete lasterketaren babesle eta laguntzaileei. Honezkero hasi dira egutegiko hurrengo proba, apirilaren 11n jokatuko den 50. Valenciaga Memoriala antolatzeko beharrean.\n« EAEko sektore publikoak greba deitu du apirilaren 22rako Udal Liburutegiak sustatutako ‘Eleibar’ proiektu pilotua garatzeko hitzarmena sinatu dute Udalak eta Egoaiziak »


El Director de Ingeniería Avanzada de ITP Aero Visita Mondragon Goi Eskola Politeknikoa ITP Aeroko Ingeniaritza Aurreratuko Zuzendariak Mondragon Goi Eskola bisitatu du - Mondragon Goi Eskola Politeknikoko albisteak - Mondragon Unibertsitatea\nITP Aeroko Ingeniaritza Aurreratuko Zuzendariak Mondragon Goi Eskola bisitatu du\nITP Aeroko Ingeniaritza Aurreratuko Zuzendaria Mondragon Unibertsitateko I+G+i-ko koordinatzaileekin bildu da sektore aeronautikoaren azken berrikuntzak aztertzeko eta etorkizuneko elkarlaneko gaiak definitzeko.\nSektore aeronautikoan erreferentea den ITP Aero enpresak eta Mondragon Goi Eskola Politeknikoak elkarlaneko jardunaldi bat antolatu dute. Bi erakundeek duela 10 urte sinatu zuten ikerketa kolaboratiboaren barnean kokatzen da maiatzak 22ko bilkura hau, eta datozen urteetan elkarrekin garatuko duten ikerketa estrategia sendotzeko baliagarria izan da.\nEguneko lehenengo bileran ITP Aeroko Ingeniriatza Aurreratuaren arduraduna den Alfredo Lopez-Diez eta Mondragon Goi Eskola Politeknikoko ikerketa lerroetako koordinatzaileak datozen hilabeteetan elkarrekin aurrera eramango dituzten ekintzak landu dituzte.\nJarraian, ITP Aeroko ordezkariak hegazkin hibridoen inguruan esku artean dituzten proiektuen berri eman die unibertsitateko ikerlariei. Honek informazio eta esperientzien trukea ahalbidetu duelarik etorkizuneko lan arloak definitzeko garaian.\nEgunari bukaera eramateko, Alfredo Lopez-Diezek, formakuntza saio bat eskaini die Industria Ingeniaritza Masterreko ikasleei sektore aeronautikoan erabiltzen diren motore eta osagaien inguruan.\nITP Aero sektore aeronautikoan erreferentea den enpresa bat da, mundu osoan presentzia duena eta 2018.urtean 880 milioi euro fakturatu zituena. Zamudion duten planta ingeniariatzaren garapenean espezializatuta dago, baita muntaian eta motoreen probetan ere. ITP Aerok irabazien %10a inbertitzen du ikerketa eta garapenean argi dutelako berrikuntzak bermatuko diela abangoardian egotea eta konpetitiboagoak izatea.


URRIAREN 15-16KO PARTIDAK | Irauli F.K.\nURRIAREN 15-16KO PARTIDAK\nAste buru honetan, Irauli-Bostekoko lau taldeak berriro ere lehian izango ditugu, aspaldiko partez. Eta ilusioz iristen gara aste honetara, talde bakoitzak bere helburu propio eta bereziak eskurAtzeko aukera izango baitu. Bestalde, txapelketen zozketa kapritxosoak larunbatean saskibaloia eta igandean futbola izatea egokitu digu, egun bakoitzean diziplina bakarrean zentratu ahal izateko.\nBosteko Bko gazteek larunbat arratsaldeko 18:00etan jokatuko dute Benta Berri Kiroldegian Añorgaren kontra. Aurreko bi partidetan 3 puntu eskasengatik galdu ondoren garaipena erdiesteko unea iritsi dela uste dugu. Taldeak egiten dakiena gauzatzen badu, burua galdu gabe, garaipena ez da urruti ibili behar.\nBostekoA ko beteranoak Atletikorekin neurtuko dira Aieten larunbateko 20:00etan. Garaipena erdietsi zuten azken partidan eta oraingo honetan bide berean jarraitzeko aukera aproposa iruditzen zaigu. Atleticok hasierako bi partidak irabazi baditu ere, hirugarren honetan Bostekoren aurka galdu beharko luke. Gutxienez, hori espero dugu jarraitzaileok.\nHurrengo partida igandeko 10:30etan izango da Michelingo futbol zelaian. Bertan Irauli B Texas Lasartearrarekin lehiatuko da. Orain arte partida guztiak irabazi ditu Iraulik, baina ez da deskuidatzeko momentua; hobe puntuak orain bildu, azken momentuan lortu ezinean ibili behar baino. Bestalde, taldea ongi josteko garaipenak baino hari hoberik ez da.\nIrauli Akoek etxean jokatzen dute, igandean 12:15etan. Ez dute aurkari errazik (horrelakorik ez dago multzoan), Beti Ona, Errenderiko taldea. Lehen partida itxaropentsuaren ondoren bidea aurkitu ezinik dabilela dirudi gure taldea, eta igande honetakoa aukera polita izan daiteke ekipoak dituen balioak eta gaitasunak erakusteko. Ea partida on bat disfrutatzeko beta dugun igandeko bermut orduan.\nAupa ba mutilak eta igandean lau taldeen plenoa ospatzera.\nEsta entrada fue publicada el 14 de octubre de 2016 por Irauli. Se archivó dentro de Noticias, Previas .\nÁnimo eta zorte on talde guztiei!!\n15 de octubre de 2016 en 12:13 pm


Fondo Formación Euskadik kontsultarako gune pribatu berria jarri du ikasleen esku | FFEuskadi\nInicio / Noticias / Actualidad / Fondo Formación Euskadik kontsultarako gune pribatu berria jarri du ikasleen esku\nFondo Formación Euskadik kontsultarako gune pribatu berria jarri du ikasleen esku\nFondo Formación Euskadik, hoberantz egiteko abiarazi duen prozesuko azken berrikuntza gisa, gune pertsonalizatu bat utzi du ikasleen esku. Bertan, erabiltzaileek honelakoak izango dituzte ikusgai: interes orokorreko informazioa, argitaratutako azken albisteak, aurreikusitako hurrengo prestakuntza-jarduerak, eta beren inskripzioetako datu pertsonalak, beren interesak, egindako ikastaroak eta harremanetan jartzeko datuak.\nErabiltzaileak erraz eta eroso sartu ahal izango dira kontsultak egiteko gunean, edozein gailu erabilita, eta, inprimaki labur bat betez, beren informazioa aldatzeko eskatu, eta kontsultak ere egin ahal izango dituzte. Gunera sartzeko, lotura honetara jo behar dute, edo emandako QR kodea erabili, bestela.\nHoberantz egiteko plan handinahi baten barruan sartuta dago gunea, ahalik eta gehien erraztu nahi baitiegu esperientzia gure bezeroei eta erabiltzaileei. Horregatik, Fondo Formación Euskadik lanean jarraitzen du, aplikazio berriak garatzen eta inguruneak hobetzen, adibidez, hurrengo hilabeteetan erabilgarri izango den web orria.\nJoan den apirilean, Fondo Formación Euskadik Learning By Doing ikasketa-gune birtuala inauguratu zuen. Gune hori bereziki prestatuta dago, plataformaren kalitatea eta prestazioak optimizatzeko, irakasleen eta ikasleen arteko eragin-trukearen bidez.


Mintzalagun egitasmoaren aurkezpena izango da azaroaren 9an\nBerriak Mintzalagun egitasmoaren aurkezpena izango da azaroaren 9an\n2017/11/06, Astelehena - 13:29\nMintzalagun programako kide batzuk iaz antolatu zuten ardo dastaketan.\nDatorren azaroaren 9an, Mintzalagun egitasmoaren aurkezpen eguna izango da. Taldekideak Plaza Ondo jubilatuen elkarteko tabernan bilduko dira 19:00etan. Bertan, Mintzalagunei ongi-etorria emango zaie eta programari buruzko azalpen orokorrak ere bai. Afari-meriendaz gozatzen duten bitartean, giroa alaitzeko Bizkargi Musika Eskolako ikasleek hartuko dute parte hainbat kantu abestuz. Beraz, Mintzalagunak direnak edo Mintzalagun zer den jakin nahi dutenak gonbidatuta daude hitzordura.\n“Sekulako meritua dute partaideek. Gaur egun, geure denbora da dugun baliorik preziatuena eta bidelagunek horixe eskaintzen diete bidelariei, euskara ikasi edo hobetu nahi dutenei. Txalotzeko da benetan alde bien ahalegina eta zazpigarren urtez jarraian egitasmoa aurrera eramateak asko esan nahi du”, dio Marijose Arregi, Euskara zinegotziak.\nMintzalagun programa Udalak eta AEK euskaltegiak elkarlanean gauzatzen dute. Aurtengoa zazpigarren urtea izango da. Momentu honetan, 35 lagunek hartzen dute parte bederatzi taldetan. “Hauek astean ordubetez elkartzen dira euren euskara lotsarik gabe praktikatu eta dakiten hori hobetu asmoz. Kafetxo bat hartu, paseoa eman… lagunarte euskalduna lortu dute. Gainera, konfiantza eta segurtasuna lortzeaz gain, euren bizitza euskaraz bizitzeko gaitasuna ere bere egin dute”, diote AEK-ko arduradunek.\nEuren euskara hobetu nahi duten euskaldun berriek eta bide horretan laguntzen dieten euskaldun zaharrek hartzen dute parte Mintzalagun programan, bidelariek eta bidelagunek, alegia.


Izen onek, noski, ez dio ezer esango irakurle gazteari; bañan zar xamarra edo, obeto esateko, oso gazte ez diranak, Jaizkibelko basati aren izenaz, Soñu izenaz alegia, gogoratuko dirala uste dut.\n1903 garren urtean, gutxi gorabera, Jaizkibel mendiko artzaiak ardiak faltatzen ari zitzazkiela konturatu ziran. Inguruetan lapur bat ote zebillen jakiteko eta arrapatzeko zelatan jarri ziran, bañan alperrik, iñor ez baizuten arkitzen.\nBein, itxas aldeko arkaitzen ondotik zijoan baserritar batek aragi puska aundi batzuek billatu zitun, makilletan sartuak, eguzkitan legortzen edo, Ardilarruak ere ikusi zitun. «Or ziok lapurra» esanaz artzaieri kontatzera joan zan. Toki artara denak itzulita, bertako leize zulo batean bizardun gizontxo bat arrapatu zuten. Ura zan ardien lapurra. Ura Soñu zan.\nOndarribira eramana, Soñuk bere bizia kontatu bear izan zun. Jaizkibelmendiratu baño len, eskean zebilien erriz erri; bañan olako bizimoduaz asperturik, eta oso lotsatia ta bakartzale porrokatua zalako, mendi-bakarteratzea erabaki zuen. Lenbiziko egunetan arkaitzetan arrapatutako karramarro, lapa, lanperna, karraspio eta olako janariaz bizi zan; bañan bein ardi galdu bat eskuratu, ill eta jan ondoren... ez zun geio jakin nai izan itxas-ertzeko janari kaxkar aietaz. Geroztik, ardiak bakarrik. Eta gordiñak, keak salatu ez zezakion jabeari.\nAu da, itz gutxitan, Soñuren mendi egonaldi ura. Orain lau urte Soñu bera billatu nuen nik Oyartzunen, eta berakin izandako interviu edo elkarrizketa kontatuko dizuet:\nOyartzungo elizako aulki zar eta sendoetan, Salbatore Kristorenpean, agure bereizi bat ikusten dut igandero. Brusa beltz eta garbiaz jantzitako gizon txiki ta makurtua duzu, ixil eta musiña. Eskuan makil lodi bat darama eta elizbarruan danean, eskapulaio aundia lepotik.\nUste nuen baserritar edo ganadu-saltzalle aberastua, diruzale xurra eta azken orduko santuzale bat zala; bañan oker nengon. Egun batean gizon ori Soñu famatua zala esan zidaten, gaztearoan mendian basati ibilli izan zana.\nAgure txukun au izan al diteke —nere baitan— 1903gn. urtean Ondarribira jetxi zuten arlote erdi ero ta zarpatsu ura?\nAsi nintzan galdezka errian eta laister jakin nitun orren berriak. Soñu ezagutu zuen oyartzuar batek auxe kontatu zidan: mendira baño len Soñu eskean bizi zan garai artan, eta tella lantegi batean lo egiten zuen, laberako otearen gañean. Erriko aurrak ara joaten zitzazkion burlaka ta arrika. Soñuk uxatzen zitun, eskuan labain txiki batekin. Oso ariña omen zan. Gorputzez sendo, liraña, gomazkoa bezela. Elizan etzan belaunikatzen besteen antzera. Soñuk bi belaunak batean jartzen omen zitun lurrean, eskuaz lagundu gabe. Eta belaunak lurreratu ta bereala, tximista bezin arin, txutik. Noski, orrelako belauniketak ez zun egiten bere trebetasuna erakusteko, oitura zuelako baizik.\nJoan dan igandean, meza nagusiaren ostean, Soñu berakin itzegin det. Atsegin, apal eta zentzu aundiko gizona duzu. Bañan oso lotsatia ere bai, lotsatiegia. Izketan asi ta bereala aitzaki bat asmatu dizu nigandik aldegiteko:\n—Bazkaltzera joan bear dut —esan zidan goizeko amaika ta laurdenetan.\nEuskeraz bakarrik mintzatzen da. Erderaz ulertu, besterik ez. Erriko gaxotegian artuta, ango mojak oso maiteki ta ongi zaindua dute. Mojaeri esker gure gizona geldi-geldi egon da une batean bere arpegia nik dibujatzeko. (Interviu bai apala nerea, fotograforik gabe).\nPrudenzio Oyarzabal eta Olaiz izenez. Jaizkibelmendian ogei ta sei urtetan baztertu zan, eta an sei illabete bizi, Zezentegi izeneko leizezulo batean, itxas-ondoan. Orain 76 urte ditu. Nere ustez bere izaeragatik ez ezik, beste zioagatik ere baztertu zan. Zergatik mendiratu zan galdetu nionean, irrifar lotsatiaz erantzun zidan ori apaizari bakarrik esan dezakiokela.\nZeruko Argia, 1958


OROIGARRIA: Arau berrien interpretazioari buruzko bilera | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak, Nagusiak » OROIGARRIA: Arau berrien interpretazioari buruzko bilera\nGaurkoan , azaroak 10, 19:30ean, hilaren 1ean onartutako arau berrien interpretazioaren inguruko bilera egingo da Miribillako Kirol Etxeko Polivalente aretoan. Bertan ere, arbitrajearen irizpideak azalduko dira. Bilera klub, kirol-zuzendari, entrenatzaile eta talde federatuen jokalariei zuzenduta dago. GAI-ZERRENDA:\nJarraian, bakoitzari dagozkion baloien tamainak: haur nesketan, bai lehen eta bigarren urtekoei dagokienez 6 tamainakoa egokituko zaie (BR415); haur mutiletan, bai lehen eta baita bigarren urtekoei ere 7 tamainakoa eskainiko zaie (BR.400). Junior, Kadete eta Haur kategoria mixtetan, BR415 erabili behar da, 6. tamainakoa. Aldiz, mini guztiek 5. tamainoarekin jolastu beharko dute (BR410).\nORDUTEGIAK, DATAK ETA PARTIDUEN ALDAKETAK\nOrdutegi behin betikoa duten taldeek Federazioari komunikatu beharko diote. Aldaketak izanez gero, azken eguna jakinarazteko, partiduaren aurreko astelehenetan izan behar da (20:00ak arte).\n(tlfnoak.: 944396615 – 944396616 edo e-mail secretaria3@bizkaiabasket.com)\nORDUTEGIAK KOMUNIKATZEKO HONAKO DATUAK BEHAR DITUGU\nPARTIDUA (etxeko taldea – kanpoko taldea)\nPARTIDUEN DATA ALDAKETAK\nTalde biek ados egon behar dute eta jakinaraziko beharko diote honako email-ari secretaria3@bizkaiabasket.com. Azken eguna, partiduaren aurreko astelehena izango da (20:00ak arte) eta esan beharko da noiz jokatuko den partidua (gehienez 20 egun gehiago eta faseak bukatu baino lehen)\nORDUTEGIAK FEDERAZIOAREN WEBGUNEAN AGERTUKO DIRA: (www.bizkaiabasket.com).\nOrdutegiak asteartero argitaratuko dira 12:00etatik aurrera. Ordutegi aldaketa egonez gero, beste taldearen baieztasuna behar da.\nIrabazi duen taldeak edo Eskola Laguntzaileak, komunikatu behar dio Federazioari emaitza eta akta originala ere eman beharko du. Azken eguna emateko, larunbata bada, astelehena izango da 19:00ak arte. Astean zehar jokatzen bada partiduren bat, partidua bukatu eta ondorengo bi orduetan jakinarazi behar da.\nEpean ez badauzkagu partiduen emaitzak, emaitza 0-0 izango da eta bi taldeek galduko lukete partidua.\nEMAITZAK EMATEKO EMAILEZ EDO TELEFONOZ (ERANTZUNGAILUA):\nPARTIDUA (etxeko taldea – kanpoko taldea )\nPartidua beste datan jokatzen bada, eman behar den data egutegian agertzen dena da.\nBi taldeek kamisetaren kolorea berdin badute, kanpoko taldeak beste kolorea aukeratu beharko du.\nAurrerapauso bana gehiago Euskadiko selekzioetan 26 bizkaitarrek emandakoa Hurrengo sarrera :


Mercadonaren toallatxo % 75 hidroalkoholikoak - Mercadona\nMercadonak, supermerkatu fisikoen eta onlinekoen konpainiak, eskuetarako Deliplus toallatxo hidroalkoholikoak eskaintzen ditu bere supermerkatuetan (1.636 baino gehiago), eta dagoeneko 12.000 ale saltzen ditu eguneko.\nProduktu berri honek % 75 alkohol du, eta, horri esker, larruazala sakon garbitzen du; glizerina ere badu, eskuak are leunago izateko. Mercadonaren toallatxo hezeak dosi bakarreko 22 zorro dituzten kaxatan saltzen dira, eta, formatu horri esker, edozein une eta tokitan erabil ditzake “Nagusiak” (bezeroak).\nErreferentzia hori kateko supermerkatu guztietako Lurrindegian aurkitu daiteke. Deliplus marka du, eta Ubesol SL Totaler Hornitzaileak ekoizten du Valentzian, Atzeneta d’Albaidako instalazioetan.\nMercadonaren toallatxo % 75 hidroalkoholikoak azken hilabeteetan konpainiak gehitu dituen berrikuntzetako bat dira; berrikuntza horietako batzuk dira, adibidez, % 70eko alkohol lurrindun esprai-erakoa, edozein gainazal urik gabe sakon garbitzeko egokia, eta erabilera anitzeko toallatxoak, horiek ere Ubesol SL Totaler Hornitzaileak ekoitziak.\nToallatxo % 75 hidroalkoholikoak, Mercadonaren linealean.\nMercadonaren arto-snack berriaren 13.100 ale saltzen dira egunean


Lege Aharra | Hidrotecno\n943 49 30 56 Zuaznabar Kalea, 74 | 20180 Ugaldetxo (Gipuzkoa)\nOrri honetan, Hidrotecno, S.L.-ren web gune honetan eskaintzen dituen edukiak eta zerbitzuak zein baldintzapean eskaintzen dituen irakur dezakezu. Web gunearen Erabilera baldintzak dira, eta gunean sartzerakoan onartzen dituzu.\nZuaznabar 74, 20.180 Oiartzun (Gipuzkoa)\nWeb gune honen bitartez, gure zerbitzuen eta produktuen eskaintza edo komertzializazioaren informazioa ematen dugu. Informazioa, erabiltzaileak ikus dezaken bezala eskaintzen da, eta Hidrotecno, S.L. ez du erantzukizunik hartuko egoera hauengatik sortutako kaltetan:\nWeb orrian sartzeak, marka, izen komertzialengan edota zeinu bereizgarriengan eskubiderik duzunik ez du esan nahi, hau da, datu horiek Hidrotecno, S.L. - renak edo hirugarrengoen jabetzakoak direla baizik. Halaber, web guneko edukiengan inolako momentutan ez duzu ustiapen eskubiderik edukiko, hauen jabetza intelektuala gure enpresarena edo hirugarrengo batzuena izango baita.\nErabilera baldintza hauek legeria espainolak zuzentzen ditu. Erabilera baldintza hauetatik atera daitezkeen eztabaidak konpontzeko, Hidrotecno, S.L. eta erabiltzailea, Epaitegien eta Tribunalen mende jartzen dira.\nZure pribazitateak zuretzat zenbateko balioa duen, Hidrotecno, S.L. -n jakinaren gainean gaude. Zurekin harremanetan jartzeko, zerbitzuak edo produktuak, edo eskatutako informazioa bidaltzeko datu pertsonalen bat eskatzen dizugu, zure izena edo zure e-mail-a adibidez. Kasu horretan eta zuk bidali baino lehen, datuak gordeko ditugula eta zertarako erabiliko ditugun jakinaraziko dizugu.\nEmandako datuak fitxero batean edo gehiagotan gordeko dira. Honek, hauen tratamendu automatikoa ahalbideratzen du, eta honela bizkorragoak izango gara zerbitzuak emateko garaian. Fitxeroak, dituzten datuen arabera, dagokien babes mailan Datu Babes Agentzian erregistratuak daude. e-mail baten bitartez edo honako helbidera, Hidrotecno, S.L., Zuaznabar 74, 20.180 Oiartzun (Gipuzkoa), eskutitz baten bitartez, Datu Babes Legeak esaten duen bezala, kontrakotasun, sarbide, zuzenketa eta ezeztapen eskubideak erabiltzeko aukera izango duzu.\nHIDROTECNO diseinurako teknologiaren jabe izanik, proiektu hidrauliko zein mekanikoak garatu eta ekoizteko gaitasuna duen enpresa da, arlo honetan 35 urte baino gehiagoko esperientzia duelarik.\nAutomatismoak - Mak. Bereziak\nMakina Errimentaren Industria\nPlastiko eta Kautxuaren Industria\nEnergia Berriztagarrien Industria\nZuaznabar Kalea, 74 | 20180 Ugaldetxo (Gipuzkoa)\nTel.: 943 49 30 56


Sint-Katelijne-Waver - Wikipedia, entziklopedia askea.\nKristof Sels (en)\n2860 eta 2861\nPutte, Bonheiden, Malinas, Lier, Duffel eta Rumst\n20.870 (2018ko urtarrilaren 1a)\nSint-Katelijne-Waver (nederlanderaz ahoskatua: sɪnt kɑtəˌlɛi̯nə ˈʋaːvər; frantsesez Wavre-Sainte-Catherine) Belgikako iparraldean dagoen hiria da, Flandriako Anberesko probintzian dagoena. Udalerriaren barruan herri hauek daude: Onze-Lieve-Vrouw-Waver eta Sint-Katelijne-Waver bera. 2015eko urtarrilaren 1ean 20.349 biztanle zituen.\nOrriaren azken aldaketa: 7 urtarrila 2020, 22:51.


kritiken hemeroteka » Lurrak eta zeruak\nLurrak eta zeruak Mikel Bujanda / Jakin, 2005-12\nItxaro Bordaren Zeruetako erresuma energia kontzentratua da. Osagai indartsuak akumulatu ditu. Erretratu kolektiboa da, izenburuarekin kontrastezko jolasean lurrari guztiz itsatsia, lurrari eta lurralde jakin bati, Ipar Euskal Herriari; dozena bat pertsona hautaturik, horietako bakoitzaren ibilera neketsuak, pairaturiko mesprezuak, komunitatearen arau itogarrietatik ihesi joandakoak, edo egotziak, tropelaren diziplinatik bazter geldituak, opilaren egiterat desherriratuak aletu ditu. Hezur-haragizko pertsona zinezkoak dira, aldika bizipozen eta garaipenen lortzaile, baina galtzaileak gehienbat, apaletsiak ia guztiak, apaltasun hori gizaseme ergel harro baten fanfarroikeriaren kontrapuntuarekin nabarmendurik; banakako istorioak dira baina noiz edo noiz ospakizun sozialetan elgarretaratuak, bakarkako kontaeren ondotik orok kanta eta dantza dezaten.\nBiografiak ez dira beti besterenak; haste eta amaitze, liburuaren abiapuntu eta helmugan, baita erdi-erdiko atal batean ere, hor ageri dena narratzailea da, bere kolkotik mintzo da, intimitatearen barnetik, bizipen esperientzial egiazkoenetatik: haurtzaroa, etxea eta ama; maitasun ezina; helduaroa, heriotza, aita… Haur sortzearen harridurak eta heriotza-agoniaren latzak mugarriturik egituratua dago konposizioa; barnean bizia bera, banaka eta horien bilduma, kolektibitatearena. Guztiaren ondorioz, irakaspena, aitzina orduan.\nEz da edozer Zeruetako erresuma. Itxaro Bordaren espresio modua, borborka, sabel barnetik sortua da, zinezkoa, indomitoa, odol beroko zaldiaren pare. Hiperboliko iruditzeko beldurragatik ez dut opera magna gisako kalifikatzailerik erabiliko, bai ordea kalibre eta hats handiko lan bat dela. Bere horretan harturik, neurgailuaren eskalan oso gora dagoena. Potentzialitate handiko zirimola.\nBesterik da erreperkusioaren neurria. Olatu handia eragiteko indarra izanik ere, gure panorama literarioan ez du, oraingoz bada ere, mugimendu handirik sortu. Axaleko uhina, gehienez ere. Harrabots zalapartatsuaren ordez, burrunba gor baten oihartzun moduko bat. Proportziorik ez dago.\nEgia da: bere pertsonaiengan ageri den bera da Itxaro Borda idazlea: disidentea. Araupeko diziplinatik kanpo ibiltzeko ausardia eta arriskua harturik dabilena. Estandarraren ortodoxiatik libre, Itxaroren erresuma literarioan barneratzea ez da goiz erdi batean egin daitekeen ibilaldia. Zirkuitu balizatuetatik kanpoko lurraldea da. Basa ez bada ere, mendi goietako malkarretan menturatzean bezalako zerbait, irristaka ibili nahi ez bada, eskumakila ez ezik, pioleta eta kranpoiak behar ditu ibiltariak.\nHorri gehitu lorategi urbano ibil errazetan promenatzera ohituta egonik, deseroso eta neketsu egiten zaigula oihan trinko sarrian ibiltzea.\nItzulingurutan has gaitezke hemen, idazleak norentzat ari den aintzat hartu behar ote lukeen eta gisa abar bilketan. Bitartean, nagiak astintzea komeni da, ibilaldia zenbat kosta, handiago iristearen gusta. Bada saria, agian hori bera da zeruaren metafora. Aitzina orduan.


Omenaldia Henrike Knörr -i Iruña Okan arratsaldeko 19.30etan | Euskararen jatorria\n← Euskararen jatorriaren 3. biltzarra Iruña Okan larunbatean azken informazioa\nHenrike Knörr -i omenaldi hunkigarria larunbatean Iruña Okan →\nOmenaldia Henrike Knörr -i Iruña Okan arratsaldeko 19.30etan\nData: 2008(e)ko maiatzak 17 Egilea: Euskararen jatorria\nGaur 2008-5-17an, larunbata omenaldia egingo diogu Henrike Knörr jaunari Langraitzeko plazan arratsaldeko 19.30etan. Jendea bildu, goratzarre hitzaldia irakurriko da eta lore sorta bat eskainiko zaie senideei.\nOmenaldia zabalik dago etorri nahi duenarentzat.\nFilologoa eta euskaltzaina hil zaigu. Iruña Okako aurkikuntzei dagokiolarik ez da aseptikoa izan, maitasunak eta afektibitateak zuzendu du bere jarrera eta uste dut euskaldun askoren ordezkari bilakatu dela. Bere ahotik zuzenean entzun izan genuen eta egunkari zaharretan irakur daiteke adibidez, zenbat poztu zen Eliseo Gil-ek Iruña Okako indusketen zuzendariak, hots egin zionean esanez duela 1.700 urteko euskarazko hitzak azaldu zirela ostroketan (zeramika puskak grabatuak) eta ez zuen bere urduritasuna ezkutatzen aurkikuntzak zuen garrantziarekin. Zer poza hartuko zukeen Mitxelena jaunak aurkikuntzen berri izan balu. Beti defendatu du azaldutako euskarazko hitzen jatortasuna eta antzinatasuna, arkeologoek emandako informazioen arabera, eta aurkakoa demostratzen ez den bitartean.\nEz dut ahaztu nahi bere ahotik zuzenean entzundako hitzak sortu zidaten zirrara, bere hitzaldi batean esan zuenean “Iruña Okan azaldu zirela hedabideetan argitaratutako hitzez gain, duela 1.700 urteko hirurogeita hamar bat esaldi motz (jan edan lo) eta ehun luze bat hitz euskaraz "urdin, isar, zuri, gori, edan, ian, lo, ta, iaun, geure, ata, zutan, iesus, ioshe, mirian, ama…". Bakarrik bi eraikin arakatu omen dituztela Iruña Okako indusketetan eta zalantzarik ez izateko askoz ere euskal hitz gehiago azalduko zirela”. Iruña Okako aurkikuntzen aurkako eszeptikoen kritikak areagotu eta deskalifikazio pertsonaletara igaro zirenean, zalantzan jarriz ikertzaileen ohore pertsonala ere, Henrike Knörr-en jarrera ere gardena eta ausarta izan zen, eta bera izan zen euskal filologo bakarra Veleiako komunikatua sinatu zuena (2006-11-23) ikertzaile talde osoarekin batera, non ozenki esaten den besteen artean:\nAurten Arabako Foru Aldundiak erabaki zuen batzorde zientifikoa izendatzea Iruña Okako aurkikuntzak egiaztatzeko eta bertan nola ez, Henrike Knörr izendatua izan zen eta askok gure ordezkari bezala sentitzen genuen eta bere heriotzarekin umezurtz utzi gaitu eta eskertu nahi diogu bere jarrera maitekorra eta ausarta.\nEuskararen jatorriaren biltzarreko partaideak, batzutan ez gara bat etorri Knörr jaunaren iritziekin, gure biltzarretako ponentzietan irakur daitezke iberikoa eta euskararen harremanak defendatzen dituzten autoreak, berak deitoratzen zituenak, nahiz eta tradizio luzea izan Larramendi, Astarloa, Humboldt, Krutwig, Arnaiz… batzuk aipatzeagatik. Irakur daitezke ere euskararen antzinatasuna eta mintzatzen zen azalera handia defendatzen dituztenen iritziak, atzerritarrak batzuk Humboldt, Bengtson, Vennemann, Oppenheimer eta euskaldunak besteak Krutwig, Mujika, Kapanaga, Naberan, Zubiaga, Lizarduikoa… nahiz eta elkarteak ez duen bat egiten iritzi guztiekin.


Jaurlaritzak 20,4 miloi inbertituko ditu BEA hedatzeko Leioa eta EHUren artean - leihoa.info\n2019 April 16, Tuesday 2019 April 19, Friday adminLeioa, Sarrera, Uncategorized\nEusko Jaurlaritzak baimendu egin du azpiegitura proiektuak hobetu eta ahalbideratzeko eta Euskadiko azpiegitura eta garraioa kudeatzeko konpromiso-kredituak sortzea gaur egindako Gobernu Kontseiluaren bileran. Horien artean aurkitzen da Leioako Autobus Elektriko Adimentsua finantzatzeko hurrengo hiru urtetarako konpromiso-kredituak aurreikustea.\nLeioako Metro geltokia UPV/EHUko campusarekin uztartuko duen Autobus Elektriko Adimentsua ezartzeko aurreikusitako finantzaketa- hitzarmenerako, 19.950.000 euro esleitu dira, ondorengo eran banatuko direnak: 2020an 2.950.000 €, 2021ean 8.500.000 € eta 2022an beste 8.500.000 €. Horiei gehitu beharko litzaizkieke 2019n aurreikusita dauden 500.000 € proiektu honetan inbertitzeko. Guztira, beraz, 20.450.000 € aurreikusten ditu Jaurlaritzak proiektu garatzeko.\nEH Bildu Leioak tanbiaren aurka egindako kanpainaren kartela. (Argazkia: EH Bildu Leioa)\nEH Bilduren poztasuna\nBerriak erreakzioak eragin ditu. Nabarmena, EH Bildu Leioarena, bere zinegotzi ohi Arkaitz Fullaondoren ahotik. Facebook-en adierazi duenez, “tranbiaren aurka urteak lanean ibili garenoi eta alternatiba gisa autobus elektrikoarena planteatu dugunoi denetarik esan digute (aurrerakuntzaren kontra geundela, Sarriena eta Leioandi auzoei zerbitzua ematearen aurka geundela, ezetza ezetzagatik esatearen aldekoak ginela, pankartarenak baino ez ginela…. Denborak arrazoia eman digu, planteatu eta defendatu duguna arrazionalena eta egingarriena zen. Azkenean Udondo Bulebarra tranbiarik gabekoa izangoda, Sabino Arana peatonala eta metroa eta UPV/EHU lotuko duen autobus elektrikoa eduikiko ditugu”. Gehitu duenez, “pozten nau PNV eta PSE, tranbiaren defendatzaile sutsuak eta erabilpenik gabe dauden kotxeretan dirutza inbertitu duenak zentzudun jokatu izana”. Fullaondok Leioako herria zoriondu du eta eskerrak eman dizkio horren alde borrokatu duten plataformei.\nLeioako Udalak, bere aldetik, era marginal batez eman du albistearen berri. Bere Facebook-en bidez esteka bat jarri du Eusko Jaurlaritzaren Irekia orrialdera eramaten duena. Bere unean, Hirigintza zinegotzi eta oraingo EAJ/PNVren alkategaiak adierazi zuen BEAren proiektuari ez ziola abantailarik aurreikusten, zalantzan jarriz bere egokitasuna.


Aldundiak ‘Jarraitzeko prest? Orain zure txanda da’ Bizkaidatz sarian parte hartzeko epea ireki du - Área de prensa - Bizkaia.eus\nAldundiak ‘Jarraitzeko prest? Orain zure txanda da’ Bizkaidatz sarian parte hartzeko epea ireki du\n2020(e)ko uztailaren 06(a) 11:30\nBizkaidatz Literatura Sariaren XII. edizio honetan, aurkezten direnek Idoia Barrondo Etxebeste idazlearen ‘Ikigai’ istorioa jarraitu beharko dute, euskaraz egiten badute; gaztelaniaz egitea erabakitzen badute, Juan Infante Escuderoren `El Misterio del Testamento Ológrafo´ istorioa jarraitu beharko dute. Bizkaidatz sarirako lanak uztailaren 7tik irailaren 17ra bitartean aurkeztu beharko dira.\nBizkaidatz Literatura Sariaren XII.\nBizkaiko Foru Aldundiak hamabigarren urtez jarraian ospatuko du Bizkaidatz Literatura Saria, bizkaitarren literatura-sorkuntza bultzatu eta sustatu nahi duen ekimena.\nLehiaketa honetara aurkezten direnek jarraitutasuna eman beharko diote bi idazlek proposaturiko bi istorioren hasierei eta aukeratu diren hastapen horietara eta bertako pertsonai eta egoeretara egokitu beharko dira. Bizkaidatzekin, bizkaitarrek beren sorkuntza sustatuko dute eta kontakizunak sortuko dituzte bi istorioen hasieretatik abiatuta. Aurtengo edizioan, Idoia Barrondo Etxebestek " Ikigai " izeneko euskarazko istorioaren hasiera proposatzen du, eta Juan Infante Escuderok, El misterio del testamento ológrafo izeneko istorioaren hasiera, kasu honetan gaztelaniaz.\nParte-hartzaile bakoitza, kasu honetan 16 urtetik gorakoa, euskarazko zein gaztelaniazko kontakizunetara aurkeztu ahal izango da.\nKontakizunek, gutxienez 12 eta gehienez 15 orrialdeko luzera izan beharko dute eta uztailaren 7tik irailaren 17ra bitartean aurkeztu ahalko dira, eskuz zein posta elektroniko bidez, Laguntza erregistrorako eta herritarren arretarako bulegoan (Diputazio kalea 7, 48008 Bilbo). Era berean, eskaerak Bizkaiko Foru Aldundiaren Egoitza Elektronikoaren bitartez ere aurkeztu ahalko dira (www.ebizkaia.eus/es/inicio).\nBizkaidatz Bizkaiko Foru Aldundiak lehenengo aldiz 2008an antolatu zuen ekimen bat da. Hamabi urte hauetan zehar 522 kontakizun aurkeztu dira. Hogeita lau idazlek aurkeztu dituzte beren proposamenak Bizkaidatzen, parte-hartzaileek kontakizun horiei segida bat eman ziezaioten: Miren Agur Meabe (` Carnicería Manolo Harategia ´ 2008), Nerea Riesco (` El sauce de San Valentín Díaz ´ 2008), Unai Elorriaga (`Prokofiev Plana´ 2009), Maria Eugenia Salaverri (`Madame´ 2009), Irati Jiménez (`Hirugarren bat´ 2010), Oscar Alonso (` Las familias postizas ´ 2010), Katixa Agirre (`Uxiaren tesia´ 2011-2012), Alex Oviedo (` La Diosa ´ 2011-2012), Goizalde Landabaso `Memoriaren mutazioa´ 2012-2013), Juan Carlos Márquez (` Donde ya sólo hay mar ´ 2012-2013), Yurre Ugarte (`Ordezko kazetaria´ 2013-2014), Esther Zorrozua (` Dos anémonas azules ´ 2013-2014), Ana Urkiza (`Argazki Kamera´ 2014-2015), Iván Repila (` Delito al azar ´ 2014-2015), Aixa de la Cruz (`Stan´ 2015-2016), Jasone Osoro (`Laranja Zukua´ 2015-2016); Alejandro Fernández Aldasoro (` Un merluzo de Anzuelo ´ 2016-2017) eta Karmele Jaio Eiguren (`Zaunkak´ 2016-2017); Bernardo Atxaga (`Istripua´ 2017-2018) eta Itziar Mínguez Arnáiz (` Escape ´); Sonia González Fernández (`Karma´) eta Pedro Ugarte Tamayo (` El propietario de las naranjas ´), 2018-2019 edizioan.\nIkigai (pdf 2.2MB)\nEl Misterio del Testamento Ológrafo (pdf 3.4MB)


ADANERek adierazi du anorexiak eta bulimiak gero eta gazteagoak direla. | Consumer\nADANERek adierazi du anorexiak eta bulimiak gero eta gazteagoak direla.\n% 85 baino gehiago emakumeak dira, eta ehuneko handi bat 13 urtetik beherakoa.\nNerbio-anorexiak eta bulimiak gero eta jende gazteagoari eragiten diote, 13 urtetik beherakoak, Granadan duela sei urtetik egiten diren Udako Kanpaleku Terapeutikoetan gertatzen denaren arabera. Gaur hasiko da VII. edizioa. Ekimen hori aitzindaria da Espainian, eta dagoeneko hasi dira beste autonomia-erkidego batzuk garatzen.\nGranadako Anorexia Nerbiosoari eta Bulimiari Arreta Emateko Elkartearen (ADANER) lehendakariak eta ekimen horren arduradunak, Eduardo Oblardok, nabarmendu du azken boladan 30 eta 50 urte bitarteko nerabe eta emakumeen kasuak gehitu egin direla, autoestimu txikiko pertsonekin bat egiten baitute.\nBestalde, Andaluziako Gazteriaren Institutuak (IAJ) Granadan duen koordinatzaileak (kanpaleku horretan ere parte hartzen du), Higinio Almagrok, programa honen edizioek izan dituzten emaitzak azpimarratu ditu; izan ere, programak ezarritako helburuak lortu dira, besteak beste, elkartzeko gune bat finkatzea, pertsona horien autoestimua indartzea eta bizimodu osasungarriak bultzatzea.\nKanpaleku terapeutikoak jarduera ugari egiteko aukera ematen die parte-hartzaileei. Besteak beste, mendi-ibiliak egiten dituzte, arte plastikoetako eta argazkigintzako tailerretan parte hartzen dute eta gorputz-adierazpeneko jarduerak egiten dituzte. Aisialdiko, ingurumeneko, animazioko eta abenturako jardueretan adituak diren begirale talde batek zuzenduko ditu.\nJarduerak egiten dituzten langileez gain, kanpamendu horretan psikologoak, terapeutak eta elikadura-nahasteetako espezialistak egongo dira, eta horiek arduratuko dira eguneroko bost janaldiak egiten direla kontrolatzeaz.\nKalkuluen arabera, Espainia osoan milioi bat pertsonak jasaten dute horrelako gaixotasuna, hau da, estatuko biztanleen %2k. Hala ere, IAJeko koordinatzailearen arabera, ehuneko hori handiagoa da, kasu asko ez baitira ezagutzen.\nNerbio-anorexia edo bulimia duten pertsonen %85 baino gehiago emakumeak dira; gizonezkoei dagokienez, berriz, %15 eta %17 artean daude, eta datu horiek gora egiten ari dira.\nanorexia bulimia jóvenes-eu


Zer egin behar dugu orain, ‘orain’ honekin guztiarekin?”, esan zidan lagun batek krisi honen hasieran. Itogarria da orainaldia, batez ere etorkizunaren prestaketa soil bezala bizi izan baduzu beti; orain etorkizuna ezin da aurreikusi, beraz, orainaldirik ez dago orain.\nHorregatik, iraganera sartu-irtenka igaro ditut bi hilabete, aspaldiko argazkiak arrantzatzen, Dumbledore bere pentsatokian lez; haren oroitzapen bakoitza substantzia argitsu urdinxka bat da, denboraren putzuan flotatzen, mantso, biraka, nahi duenean berrartu eta une hura birbizitzeko aukerarekin. Antzerako zerbait dira nire disko gogor guztiak, oharkabean igaro zaizkidan urteak, aldaezinak, isilpean madarikatzen ditudanak oraina baino hobeak iruditzen zaizkidalako batzuetan, edo lotsarazten nautelako, besteetan.\nEta iraganez asetzen naizenean, existitzen ez den zerbaitek urdaila betetzen didanean, beste denbora-espazio ezinezko batera egiten dut salto, ‘honen guztiaren amaierara’, eta hor hasten naiz penatzen beraien lekua berreskuratzen hasiak ziren animalia basatiez, eta nire lagunen tripetan dauden biharko haurrez. Hasi naiz ulertzen nire izekok zergatik esaten zigun “ume koittauak” ikusten gintuen aldiro, animaliei eta haurrei ezin zaizkielako gauzak arrazoiaren bidez zuritu, beraiei ondorioak pairatzea baino ez zaielako geratzen. Itzuliko dira errepide ertzetara katuak eta azkonarrak hilda, ile zuriak pneumatikoz zikinduak, errai arrosak zabal-zabalik, eta guk ezin azaldu zergatik ezin duten bide hori gurutzatu ordu horretan.\n"Itotzen naiz pentsatuz kiloka ari garela denok antzerako gauzak idazten eta irakurtzen; nora doa pisu hori guztia, adostasun posible hori, gauzatuko ote dugu noizbait, orainaldiren batean?"\nOraina saihesten dut desertuko hondar beroan mugitzen den kobra baten abilidadez. Gogo txarrez idazten dut, beldurrez irakurtzen ditut artikuluak eta albisteak, eta itotzen naiz pentsatuz kiloka ari garela denok antzerako gauzak idazten eta irakurtzen; nora doa pisu hori guztia, adostasun posible hori, gauzatuko ote dugu noizbait, orainaldiren batean? Ez ote genuen dena hondar bustiaren gainean idatziko, eta lehenengo olatu handiaren itzulerak hartuko gaitu azpian, bainujantziak ipurmasailen artean sartuko dizkigu, eta sudurra gatzez bete?\nIdea Vilariñok bere buruari isiltzeko eskatu zion poema batean, eta Garazi Arrulak honela ekarri zuen euskarara: “(...) zer esan dezake inork, aurretik sekula esan kantatu idatzi ez denik…”; hori 1987ko martxoaren 27an, pentsa. Baina, hala ere, idatzi egin zuen poema hura, Isil hadi izenburuz, baina idatzi. Esan. Sortu. Ez isildu, azken finean. Eta iruditu zait badela hor orainaldi guztiei zentzua eman diezaiekeen indar bat.


Gaztebizz - Gazte Informazioa - Osasuna: zaindu zaitez! - Taburik barik\nDrogamendekotasuna : Taburik barik\nDescartesek inoan... “Pentsatzen dot, beraz, banaz.” Hasi zaitez ba pentsetan!\nPentsatu dozu inoiz ondo pasatzeko hartzen dozun horrek ze ondorio dauzan? Bururatu jatzu kontsumitzen dozun horrek zure existentzia agortu daikeala? Zeren, zure garunari egiten deutsan kalteagaz, pentsatzeari itziko deutsazu eta, Descartasen aburuz, pentsatzen ez badozu, ez zara existituko...\nEgin daigun berba argi, taburik barik...\nBazenkian Ketamina (Keta, Ket edo Ketty deitzen dozun hori) albaitaritzan erabilten dan anestesiagarri bat dala? Ez dozu uste zaldi bat lokartzeko gai bada, honek daukan pisuagaz, zuri egingo deutsun kaltea izugarria dala?\nEta zer dinozu Popper-az? Merezi dau sortzen dauan buruko min itzela eta zorabioak izatea, bi minutu edo gitxiagoko beroaldia izateko? Bere efektuak oso gitxi irauten dau, eta ondorioak betiko izan daitekez...\nPorrutxu bat erreko dogu? Haxixa, marihuana... Bardin da ezta? Erre egingo dogu, behin baino gehiagota, seguru. Azkenean kalean ihes egiteko beharra igarriko dogu, nonor atzetik dabilela, depresioagaz amaituko dogu, agian ospitale bateko psikiatria arlotik pasako gara... Baina, ez dau lebarik... Porrutxu bat baino ez da ezta? Ala ez?\nPorrutxuak alde batera itziko doguz, baina “piti” bat erreko dogu. Tabakoaren salmenta legezkoa da, ezin da horren txarra izan... Lau minbizi kasuen artean bakar bat baino ez da tabakismoaren errua. (Ironiaz nabilela igarri dozu ezta?) Baina, zure osasunagatik egiten ez badozu edo zure patriken osasunagatik (egizu erre barik aurreztuko zeunkean dirutzaren kalkulua), egizu zugaz bizi direnengatik. Imajinatzen dozu zelan izan daitekeen tximinia baten ondoan bizitzea etengabe? Ba, holantxe bizi da erretzaile baten ondoan bizi dan pertsona bat.\nAlkoholaren inguruan barriketa egingo dogu orain? Legala da eta sanoa ere izan daiteke neurri txiki batean. Gainera, lotsa galarazten deutsu eta harremanak errazten deutsuz. Egia esan, lagunekaz, familiagaz... alkartzeko aitxaki ezinhobea izaten da. Baina danak dauka bere neurria. Zeren...ziur zagoz mozkor zagozanean ondo pasatzen dozula? Gogoratu ere ez dozu egiten eta! Nogaz egon zaren, zer egin dozun, zure lagunagaz zergatik hasarratu zaren... ahaztu egiten dozu askotan.\nMatematika kontua da...\nGau 1 mozkorragaz = oste egun 1 + neke egun bat (urteak joan ahala handitu egingo dan kopurua da hau)\nNahiko desorekatua, ez dozu uste?\nEgin daigun berba kokainaz... Jarri zaitez egoera honetan: parrandan urteten zara, “lerrotxo batzuk margotzen dozuz”. Lehenengo bat, gero beste bat, besteren bat aurrerago... Alkohola edaten zabilz, baina ez dozu igarri be egiten, kokainak bere efektua desagertarazten dau. Ez zara nekatzen eta ez daukazu arriskuaren bildurrik. Aske sentitzen zara nahi dozuna egiteko eta zeure burua egunetan zehar parrandan egoteko gai ikusten dozu. Tentagarria ezta? Orain kokatu eizu zure burua hurrengo egunean. Kaletik nonor jarraika datortzula igarten dozu, jada ez daukazu indarrik korrika jarraitzeko. Gau osoan dantzan pasatu izan bazendu moduan sentitzen zara, eta holan da. Zure bihotza ahulduta dago, asteburuko larregikeriaren ondorioa da. Lagunen bategaz geratzen zara (baldin eta baten batek ohetik altxatzeko indarrik badauka) eta futbolean, tenisean edo bizikletan ibiltzeko geratzen zara. Lehen normaltasunez egiten zenduen hori. Zorabiatzen hasten zara eta lurrera jausten zara atoan. Anbulantzien doinua eta esaldi bat entzuten da: zelan izan daiteke bihotzeko batez hiltzea? Gaztea zan eta!\nTragikoa iruditzen jatzu ezta? Baina horrez ez dau esan nahi egia ez danik...\nEntzuna dozu diseinuko drogen kontua ezta? Diseinatzaile horreei zera esango neuskie nik: erropa, webgune edo eskaparateak egitea eta alkimia alde batera iztea, zaharkituta dago eta... Baina horretaz ez gara orain aritukohellip;\nLSDa esaterako, nori bururatu jako honddoei azidoa atara eta paper batean jatea? Ez da goxoagoa perretxikoak jatea? Aholku bat: itzi eisus tripiak alde batera eta zoaz Bilboko Goienkale kaletik (Somera) egunen batean.\nSigla gehiago: GHB. Entzuna daukazu? Hartu badozu agian ez zara gogoratu be egingo, amnesia dakar eta. Neskak bortxatzeko erabiltzen daben droga da. Mozkor baten antza dau, baina amnesia sortzeaz gain, koman itzi zatxakez.\n&Oxido nitrosoa. Mmmm... entzuna daukat hori... Ah! “A todo gas (The Fast & The Furious)” filmean erabiltzen eben erregaia da! Koheteentzako erregai moduan ere erabiltzen da. “Barrearen gasa” deitzen badabe ere, niri barregurea atoan kendu jat, zuri ez?\nAnfetaminek (speed, ice edo kristala) logurea kentzen dabe eta zure burua bizkortzen dabe, baina errealitaterako buelta latzagoa egiten dabe. Benetan zure buruaz beste egin nahiko zeunke? Depresioak jota edo paranoiekaz egon nahi dozu?Azal arazoak, aknea, masailezur uzkurdura...jasateko prest zagoz? Horixe izango da anfetamina hartzean jasoko dozun fruitua.\nBadakizu ze drogak sortzen dauan euforia bi segundotan eta droga-mendekotasun azkarra bizitza osorako? Heroinak. Jako edo “caballo” ere deritzon droga honen kontsumo ezagunena injekzio bidezkoa da, nahiz eta ez dan biderik ohikoena. Baina, dinot nik, xiringak gustoko badozuz ez da hobe odol-emaile egitea? Zure bisitza ez zapuztea eta beste batena konpontzea aukera hobea da, ezta?\nHeroina drogamenpekotasunaren ohiko irudia sortu dauan droga da: ia hortzik bako pertsona, argala eta ahula, hortik botata, agureak lapurtzera doana bere labanagaz... Betiko “yonkia” !\nBaina badakigu gaur eguneko drogamenpeko pertsona baten irudia ez dala hori. Itxuraz askoz sanoagoa, gizartean hobeto integratua. Egungo drogamenpekotasuna arazo ikusezinagoa da, estaltzeko errazagoa, jabetzeko zailakoa... Eta zu zer, drogen menpe zagoz?\nDrogen menpe nago?


Nerabe gehienak ez dira gai publizitatean sexismoa hautemateko — Unibertsitatea.Net\nHemen zaude: Hasiera › Ziztu bizian › Nerabe gehienak ez dira gai publizitatean sexismoa hautemateko\nNerabe gehienak ez dira gai publizitatean sexismoa hautemateko\n2017/11/27 - unibertsitatea.net\nPablo Vidal UPV/EHUko doktoreak Euskal Autonomia Erkidegoko Bigarren Hezkuntzako zortzi ikastetxetako 528 ikasleren erantzuna aztertu du (266 mutil eta 261 neska, 15 eta 16 urte bitartekoak), eduki sexista nabarmeneko zazpi iragarki erakusterakoan.\nPublizitatean txertatutako sexismoak nerabeengan duen eragina ikertu du Pablo Vidal UPV/EHUKO Bilakaeraren Psikologia eta Hezkuntzako doktoreak. Euskal Autonomia Erkidegoko Bigarren Hezkuntzako zortzi ikastetxetako 528 ikasleren erantzuna aztertu du (266 mutil eta 261 neska, 15 eta 16 urte bitartekoak), eduki sexista nabarmeneko zazpi iragarki erakutsi ondoren.\nIkerlanean parte hartu duten nerabe gehienak ez dira gai publizitatean sexismoa zer den hautemateko edo zailtasun handia izan dute horretarako. Ikasleen % 34ak bakarrik (gehienak emakumezkoak: % 65 neska eta % 35 mutil) izan dute hautemateko gaitasuna; gainerakoek, nahasi egiten dute edo ez dute argi. Sexismoa iraganeko zerbait bezala ikusten dutelako gertatzen da hori, berdintasunean oinarritutako oraingo gizarteari ez dagokion zerbait, eta gainera ez dira jabetzen publizitatean erabiltzen den lengoaiaren manipulazio eta eraginkortasunaz. “Publizitatean ikusten dena errealitatean ere gertatzen da. Horrelakoa da publizitatea”, adierazten dute beren erantzunetan.\nVidalen hitzetan, “publizitateak erraztu egiten du bidea genero estereotipoak, emakumeen rol gaindituak eta irudi sinbolikoak nerabeek bere egin ditzaten, gizonak eta emakumeak nolakoak diren erakusten dituen errealitatea balitz bezala; eta lortu egin du maskulinotasun eta femeninotasun kontzeptuek, duela 40 urte bizirik zeudenek, berriro indar hartzea”.\nAtera dituen ondorioetan ikertzaileak nabarmendu duenez, desberdintasun handiak daude nesken eta mutilen artean sexismoa onartzeko garaian. “Mutilen gehiengo batentzat onargarria, normala eta justifikagarria dena, gaitzesgarria, desegokia edo matxista da neska askorentzat. Sexismoa onartzea naturaltzat ikusten dute mutilen % 70ak eta nesken % 30ak, gizartean ohiko eta berezko zerbait bezala”.\nLanda munduko ikasleen sexismo maila baxuagoa da bere hitzetan, argiago ikusten dituzte estereotipoak, modu aktibo batez salatzen dute emakumeekiko tratu txarra publizitatean eta neurri handiagoan babesten dituzte emakumeekiko errespetuzko jarrerak eta berdintasuna. “Hiri inguruneko ikasleek beren munduaren ispilua balitz bezala ikusten dute publizitatea, eta imitatzeko diren joera berrien eta bizi-estilo berrien isla gisa. Hau da, hirietako ikasleak ez dira landakoak bezain kritikoak eta haiek baino sexistagoak dira, kritikarik egin gabe onartzen baitute iristen zaien guztia”.\nAzkenik, ikasle migratzaileak ez dira hain sexistak Euskal Autonomia Erkidegoan jaiotakoen aldean. Ikasle autoktonoengandik bereizten dira kritikoagoak agertzen direlako tratu txarra ematen duen sexismoaren eta sexismo erasotzailearen aurrean. “Azken finean, ikerlan honen emaitzek gogoetara bultzatu behar dituzte estereotipo kulturalen eta klixe faltsuen eraginpean uste dutenak migratzaileak ez daudela hain aurreratuak genero arteko harremanetan eta berdintasunaren onarpenean, EAEko pertsona autoktonoen aldean”.\nOndorio orokor gisa, Vidalen arabera “berdinen arteko harremanen diskurtsoa eremua irabazten ari da neska gazteen artean eta oso isiletik mutilen artean ere, kontuan hartuta mutilek aurre egin behar izaten dietela euren arketipo eta estereotipoei, euren ‘gizontasunari’ (maskulinotasun hegemonikoa)”.\nEtiketak: Hezkuntza UPV-EHU UPV/EHU


XV. Aiztondo Klasikoa - Berriak - Asteasu\nXV. Aiztondo Klasikoa\nMartxoaren 4an jokatuko da Aiztondo Klasikaren 15. edizioa. Guztira, 25 talde izango dira Alkizako irteeran, eta 141 kilometroko ibilbidearen ondoren, Larraulen jarritako helmugan jakingo dugu irabazlearen izena. Afizionatu mailako Espainiako Koparako froga puntuagarria da.\nFroga antolatzen du Aiztondo Klasika elkarteak, eta Aiztondo osoko udalek babesten dute. Edizio asko jokatu ez diren arren, dagoeneko sona handia duen froga da, eta ohikoa da bertako irabazleak gerora pelotoi profesionalean ikustea.\nAntzeko ibilbidea izaten du urtero lasterketak, Aiztondo bailarako errepideetan gora eta behera. Urtero aldatzen dira irteera eta helmuga hartzen duten herriak, eta aurtengoan Alkizatik Larraul arteko bidea egingo dute ziklistek.\n10:00etan hasiko da lasterketa, eta frogak irauten duen denboran, zenbait errepide-mozketa egin beharko dituzte antolatzaileek. Asteasuko Udaletik froga errepide bazterretik gozatzeko gonbitea luzatu nahi dizugu.


Etxalarko inauteriei herriko haurrek ematen diete hasiera ortzegun gizen egunarekin. Egun honen goizeko partean, haurrak etxez etxe eta baserriz baserri ibiltzen dira eskian, baserritarrez jantzita. Etxekoandreek, gozokiak, fruta, arrautzak eta bertzelakoak oparitzen dizkiete ortzegun gizeneko abestia kantatu ondoren.\nArratsalde partean, Landagain eskolako haurrek, antzerki lanak antzezten dituzte herriari bira emanez leku konkretuetan geldituz antzezteko, kasu gehienetan, edo abesteko. Antzerki hauek, aurreko asteetan probak egiten ibiltzen dira, ortzegun gizen egunean ongi atera dadin. Antzerkia antzeztearen ohitura, aspalditik datorren gauza da. Antzerkien ondotik haurrentzako berendua eta animazioa izaten da herriko plazan.\nORTZEGUN GIZENEKO KANTA\nbiek hobe (azken estrofa hau berria da)\nIGANDEAN, KINTOEN BESTA\nUrte batzuetatik hona, indartu egin da ospakizun hau. Duela urte batzuk, kinto batzuk bertzerik ez ospatzen zuten egun hau. Gaur egun, herriko generazio desberdinak bakoitzak bere kintoekin (urte berdinean jaiotakoekin), bazkari bat eta ondoko parrandarekin ospatzen dute egun hau.\nInauteritako astelehenean, herriko gazteak bi taldeetan banatuta eta baserritarrez jantzita, baserrietatik ibiltzen dira eskian trikitixa eta akordeoiaz alaituta. Hauek, ortzegun egunean bezala, dirua batez ere, arrautzak, fruta eta bertzelakoak lortzeko, ortzegun gizeneko kanta berdina abesten dute. Egunean zehar, hiru otordu egiten dira: Goizen denak gosaltzeko biltzen dira, bazkaltzeko tenorean batzuk Armitx baserrian bazkaltzen dute eta bertze berriz Usazaleen txabolan. Gero gau partean, afaltzeko biltzen dira eta honen ostean musika izaten da, egunari bukaera alaitsu bat emateko.\nInauterietako asteartea mozorroen eguna da. Goiz partean mozorro eta karrozen erakustaldia egiten da herriari bira emanez, trikitixa eta akordeoiak giroa alaituz. Urte batzuetan leku konkretuetan parodia batzuk antzezten dira. Eguerdian denak bazkaltzeko biltzen dira herriko jatetxe batean. Honen ostean musika, animazioa edo ekitaldiren bat antolatzen da eguna bukatu arte.


Grabaketa data: 1979-11-05\nHiztuna: Bernardina Guindano.\nGaiak: denetarik , Eguberriak , erlijioa: bataioak , erlijioa: Ostegun Santua , erlijioa: San Blas , erlijioa: San Joan , erlijioa: San Urbano , euskara , ezkontza , gramatika: lexikoa , herri sendagintza , inauteriak , kontakizuna , nekazaritza: ereitea , nekazaritza: uzta , ogibideak: hezur konpontzailea , ohiturak , sorginkeria\n00:11:00 Ilarregin bazegoen petrikila bat, batez ere hezurrak baina denetarik sendatzen zuena. Txikitan hanka apurtu zuen eta berak sendatu zion. Erredurentzat baltsamua erabiltzen zuten. Zauri txiki eta infekzioetarako olio eta erle ezti tanta batzuekin egiten zuten nahasketa bat erabiltzen zuten. Ume jaio berriei aingeru batzuk jartzen zizkieten gerrikoan.\n00:08:25 Bere etxean gauez kontu-kontari ibili beharrean katezismoa ikasten zuten. Ez zuten artorik ereiten, gero lur horretan ez baitzen gari onik ateratzen eta. Bi urtetan behin ereiten zuten eta lurrak atseden hartzen zuen urtean oloa ereiten zuten.\n00:06:35 Apaizak euskaraz agurtu zuen eta berak erantzun.\n00:05:10 Herrian nekazariak ziren. Garia, garagarra, olua, behiak, zaldiak, behorrak, oilarrak. Eltzea, eltzondokoa, zartaina.\n00:02:00 Bere adineko inork ez du euskaraz hitz egin herrian. Bere etxean osabak eta amak euskaraz hitz egiten zuten. Osabak euskaraz besterik ez zuen hitz egin nahi eta euskaraz ikasi behar izan zuen berak. Bere aitak ez zekien euskaraz eta berak itzuli egin behar zion.\n00:13:37 Zenbait lekutan etxeetan hotsak entzuten zirela esaten zen, baina berari ez zitzaion tokatu. Ez zuten sorgin kontutan sinisten.\n00:12:15 San Urbanorenganako debozioa zuten eta Gaskuera joaten ziren. Erreuma sendatzen omen zuen eta maiatzaren 25ean jai bat egiten zen. Bera ez zen joaten, eliza inauguratu zutenean egon zen bakarrik.\n00:18:20 San Joan egunean belarrak eramaten ziren elizara bedeinkatzera. Eta gero atean jartzen ziren tximisten babesean egoteko. Iturri batera ere joaten ziren eta urak etxean egon behar zuen eguzkia atera baino lehen. Iturria Anotz eta Anozibarren artean dago eta "Angiriturri" du izena. Bezpera gauean etxe bakoitzean sua egiten zen eta saltatu egiten zen "Ogi (e)ta ardo Nafarrora, giri-giri martxo, egun dela San Juan bezpera". Santa Luzia egunean ermitara joan eta meza entzuten zen.\n00:22:55 Eguberri egunean egurrak ekartzen ziren Jainkoa, Amabirjina eta San Joserentzat eta etxeko bakoitzarentzat. Jainkoarentzat jartzen zen egurra ez zen erabat erretzen uzten eta behin surik ez zuela, errege egunean kea gela guztietatik pasatzen zen. Ostegun Santuan jartzen zen argizaria, urte osoan gordetzen zen jatekoa izateko. San Blas egunean ogia eta ura gordetzen zen urte osorako. Errege bezpera egunean bi karta ateratzen ziren Jaungoiko eta Amabirjinarentzat eta besteak denei errege edo erregina nor izango zen jakiteko. Ezpatazko erregea ateratzen zenean leihora ateratzen zen eta "Viva el rey/la reina" esaten zen. Errege bezpera egunean zintzarriekin ateratzen zen.\n00:30:29 Sega garaian kanpotik etortzen ziren segalariak, normalean Erriberatik. Berak sega lehenengo igitaiaz, gero segaz, beranduago segamakinaz eta azkenik uzta-makinaz ezagutu du. Berak igitaiaz egiten zuen baina ez zuen esku-babesik erabiltzen. Hasieran idiekin egiten zuten lan.\n00:27:55 Umeak jaio eta hurrengo egunean bataiatzen ziren eta aitabitxi edo amabitxiaren izena jartzeko ohitura zegoen.\n00:27:13 Gurasoek beren seme-alaben ezteiak prestatzeko (nor norekin ezkondu) ohitura zegoen. Bere senarra bere lehengusua zen eta lehenagotik hitz eginda zegoen.\n00:24:33 Inauterietan gazteek merienda biltzen zuten baina ez zegoen mozorrorik ezta maskararik ere. Urdaia, lukainka eta arrautzak ematen zitzaizkien. Gazteen elkarte bat bazegoen eta maiordomoa aukeratzen zuten. Honen etxean egiten zen gero merendua.


RACCen txosten baten arabera, DVD eramangarria auto baten barruko segurtasunerako osagarririk arriskutsuena da | Consumer\nRACCen txosten baten arabera, DVD eramangarria auto baten barruko segurtasunerako osagarririk arriskutsuena da\nBuru-euskarrietan jartzean, istripua izanez gero, zuzenean eragin diezaiekete bidaiariei.\narabera: Osteguna, 2006ko uztailaren 27a\nDVD erreproduzitzaile eramangarriak segurtasunerako arrisku potentzial handiena duen ibilgailurako osagarriak dira; izan ere, trafiko-istripu baten ondorioz, atzeko jarlekuetako bidaiarien buruan eragin dezakete zuzenean, buru-euskarrian baitago.\nReal Automóvil Club de Catalunyak (RACC) Alemaniako Automóvil Klubarekin (ADAC) batera egindako txosten batek dio. Elkarte horiek hainbat osagarriren arriskugarritasuna frogatu zuten auto barrurako, hala nola esku libreko euskarriak mugikorrerako edo GPS gailuak.\nEmaitzen arabera, DVD eramangarriak, batez ere buru-euskarriari zintaz lotuak, askatuz gero, burmuineko konmozioak edo buruko urradurak eragin ditzake. Arriskua gutxitzeko, azterketak gomendatzen du bizkarraldeari lotzen zaizkion ugaltzaileak aukeratzea.\nEsku libreko euskarriei dagokienez, azterketak gomendatzen du plastikozko sistema batekin finkatzea, ez metalezkoa, material horrek ebakiak eragin baititzake belaunean, askatzen bada.\nLaburbilduz, txostenak azpimarratzen du autoan ez dela objektu solterik eraman behar; izan ere, istripu edo maniobra bortitzik gertatuz gero, proiektatuta atera daitezke eta zauriak eragin edo gidariak arreta galdu dezake.\nAirbagaren esposizio-eremuan objektuak jartzeak duen arriskuaz ere ohartarazten da.\nZehazki, RACCek ohartarazi du ibilgailuaren airbagaren esposizio-eremuan objekturik ez jartzeko beharra dagoela, jaurtigai arriskutsu bihur baitaitezke, gailu horiek oso azkar zabaltzen baitira.\nGPS gailuen euskarrien gainean, ikerketak ondorioztatzen duenez, bentosen bidez eutsita daudenean eta kristala eta goma garbi daudenean, gailu seguruak dira.\nGPS nabigatzaileari dagokionez, RACCek gomendatzen du ibilbidea programatzea desplazamendua hasi aurretik; nabigatzaileetan ahots bidezko ibilbide-aukera aktibatzea; off-eko ahotsaren jarraibideei jarraitzea; eta gidatzen den bitartean GPSaren pantailari begiratzea saihestea.\nFloridako Unibertsitatearekin batera egindako RACCen azterketa batek erakutsi du GPS nabigatzaile bat manipulatzeak bi edo hiru akats larri eragiten dituela lau minutuan behin gidatzean. Nabigatzaile eramangarrirako kokalekurik onena gidariaren eskuinaldean dago, 45 gradutik beherako angeluan.\nDVD eramangarri informe-eu osagarri RACC segurtasun


Sun in Fusion Makillaje-bilduma - Mercadona\n2021ko uztailaren 08a\nProbatu al duzu Sun in Fusion Makillaje-bilduma berria? Udarako bereziki pentsatutako edizio mugatuko bilduma erakargarri bat da. Hiru ezpainetako, makillaje-hautsa eta kolorete bat ditu, edertasunaren eta estetikaren azken joerekin bat datozenak. Uda honetan, berritu zure irudia Sun in Fusion-ekin\nZer produktuk osatzen dute Sun in Fusion bilduma?\nBolumen-efektuko hiru ezpainetako-barra. Akabera argitsua, mamitsua eta freskoa ematen diete ezpainei.\nBarraren marmol-efektuak (tonu-nahastea) kolore bakar eta uniformea sortzen du, distira-efektukoa, erabiltzen den bakoitzean.\n01 zk.-koa: arrosa argia + morea = magenta.\n02 zk.-koa: arrosa + horia = koral-arrosa.\n03 zk.-koa: nude arrosa + Terracota = malba.\nEgokiak dira azal-mota guztietarako.\nGarrantzitsua: bolumena ematen duen osagaiak freskotasun-sentsazioa eta inurridura txiki bat eragiten ditu ezpainetan, eman eta lehenengo minutuetan.\nBronzer hautsa: bi tonuko testura trinkoa. Akabera mateko beltzarantze-efektua sortzen du.\nBlush Multicolor: bi tonu arrosatan amaitzen den koloretea; masailetan akabera satinatuko kolore-ukitu sotila ematen du.\nGarrantzitsua: testura trinko guztiak hauts-testuretarako bakarrik erabiltzen den brotxa edo belaki batez eman behar dira. Izan ere, brotxak formula fluidoren baten hondarrak baldin baditu (makillajea, kremak...), gerta liteke hautsak brotxako hondarrak xurgatzea eta pigmentatzeari utziko dion geruza estrafin bat sortzea.\nJarraitu Eguzkia hartzeko gure aholkuei, eta babestu arriskurik hartu gabe.


Txolope eta Txarlazo, bide bereko bi gailur - Urduña - Aiaraldea.eus\nTxolope eta Txarlazo, bide bereko bi gailur\nIzar Mendiguren Cosgaya 2021-01-10 11:00\nUrduñako Santutegitik igotzen da Txarlazo eta Txolopera. Gorobeleko mendizerratik bete-betean ikusten dira Urduña eta Arrastaria.\nAmabirjinaren monumentuak egin du ezagun Txarlazoko tontorra. Urduña ikusten da bertatik, eta ordubete inguru behar da tontorrera iristeko. 933 metrora dago mendia eta ermita bat du gailurrean. Hain zuzen, 1946. urtean eraiki zen, monumentua egin zenetik 42 urtera. Izan ere, 1904. urtean osatu zuten zuhaitz adarretan sustraitutako Ama birjinaren eskultura. Ezaugarriei dagokienez, 25 metroko altuera du monumentuak.\nIgoera polita bezain erraza da, adin eta sasoi fisiko orotarako egokitua. Ibilgailua Urduñan utzi daiteke, edota Antzinako Santutegiko aparkalekuan. Azken urteetan, gainera, seinaleztatu egin dute bidea, eta aparkaleku propio bat egokitu dute bidearen hasierako zelaigunean.\nHala, zigi-zagaka altuera hartzen joango da bidaidea, basoa zeharkatuz, Gualdetxuko iturrira iritsi arte. Hortik oso gutxira estutu egiten da bidea, eta hesi bat dago. Bertatik ezkerretara eginez gero, Txarlazora joaten da; eta, eskumako bidea hartuta, Txolopera.\nTxolope, Txarlazoren ezker beso\nAldapa motza eta ikuspegi zabala dira Txolopeko ezaugarrietako bi. Txarlazo behealdean utzita, Arrastaria, Urduña eta Aiarako lurrak bistaratzen ditu. Gorobelen ertzetik doa ibilbidea, eta Txolopeko aterpea du gordeta, besteak beste. Hala ere, egun hesitua dago, eta ezin da sartu.\nTxarlazo ezkerrean utzita, 20 minutu inguru behar dira Txolopera iristeko. 1.027 metro ditu, baina txikiena ere handi sentiarazten duen toki horietako bat da.


Altzako kiroldegiko obretan salatu diren lan irregulartasunekin amaitzeko eskatu dio EH Bilduk Eneko Goiari\nDatorren asteleheneko Udal batzordeetan Udal Gobernuak hartuko dituen neurriak azaltzeko eskatu dio EH Bilduk alkateari\n| 2020-02-12 12:26:00\nDuela egun gutxi, Altzako kiroldegia eraikitzeko obretako langileak jasaten ari diren egoera larriaren berri eman da. Argitaratutako informazioen arabera, Donostiako Udalak sustatutako obra honetan langilek salatu dute hainbat hilabete daramatzatela kobratu gabe.\nGainera, horri gehitu behar zaio, ELA sindikatuak salatu duenez, Gipuzkoako eraikuntzako lan-hitzarmenak eskatzen dituenak baino %33 eta %40 arteko kotizazio-oinarri txikiagoak aplikatzen ari direla.\nDeskribatutako egoera tamalgarrian dauden langileen egoeran eragina izateaz gain, honek eragina du baita bertako establezimenduetan ere. Izan ere, aipatutako informazioaren arabera, langileen egoera ekonomiko kaskarra dela eta, bazkaltzera eta afaltzera joaten diren tabernari edo aste barruan gaua igarotzen ari diren ostatuari ezin diete ordaindu.\nHori guztia ikusita, EH Bilduk urgentziazko eskaera bat erregistratu du, Eneko Goiak astelehen honetako Udal batzordeetan Donostiako herritarrei azal diezaien ea Udal Gobernuak egoera larri hori zuzentzeko neurriren bat hartzeko asmorik duen. Zehazki, galdera hauei erantzun beharko die alkateak:\nZergatik gertatzen ari da deskribatutako egoera? Alkateak jarduera edo esku-hartzeren bat egiteko asmorik al du udal obra batean langileei ez ordaintzea eragozteko?\nLangileen egoeraz interesatzeko zerbait egin al du Eneko Goiak? Hitz egin al du obraren esleipendunarekin? Interesatu al da alkatea auzoan sortzen ari den egoeraz?\nGros-Ulia eta Erdialdean hotel berrietarako moratoria eskatu du EH Bilduk\nRicardo Burutaranek ohartarazi du hotel berriak ezartzeko Parte Zaharrean egun dagoen debekua ekainaren 7an amaituko dela, Eneko Goiak etxeko lanak egiten ez baditu.\n| 2020-02-10 01:15:00\nHotel berrien uholdea gero eta handiagoa da. Ia astero-astero proiektu berriak, lizentzia berriak edo irekiera berriak ezagutarazten dira. Eta joera hori areagotu egingo da datozen hilabete eta urteotan. Izan ere, Donostia da estatuko hiririk errentagarriena hotel bat irekitzeko (+% 7 2019an, sektorearen beraren azken datuen arabera). Hau da, Donostia gaur egun mezu argi bat igortzen ari zaie sektoreko operadore handiei: “Etorri Donostiara hotel berri bat irekitzera”. Eta jakina da operadore hauen helburu nagusia etekin handiena ateratzea dela, eta ez donostiarron bizimodua defendatzea.\nHauxe izan beharko litzateke Eneko Goia alkatearen eginkizun nagusia, baina ez dugu ikusten, ez bere diskurtsoan, ezta bere gobernu jardueran ere, hotelen uholdearengatik kezkatuta dagoenik. Honen aurrean, hiria eta herritarrak babes gabe daudela salatu beharrean gaude. Eta gainera, Eneko Goiaren jarrera lasai horrek, sektorean aski ezaguna denak, hotel berrientzako "dei efektua" areagotzen laguntzen du.\nGogoratu behar da bere garaian Udal Gobernuak bi neurri hartu zituela hotelen inguruan. Bi neurri horiek apalegiak zirela adierazi genuen orduan baina, borondate politikoa egongo balitz, hotelen ugaritzeari muga jartzeko balio zezaketen, sektoreari mezu argi bat bidaliz.\nAlde batetik, Parte Zaharra merkataritza jarduerarako (hotelak, pentsioak, aterpetxeak eta abar) gune saturatu izendatuko zutela iragarri zuten. Hala ere, bere garaian salatu genuen bezala, neurri hori beranduegi iritsi zen. Izan ere, Goiak askoz lehenago iragarri arren, neurria hainbeste atzeratu zenez, Kale Nagusiko 31. zenbakiko hotel berriari lizentzia emateko denbora eman zitzaion.\nZentzu honetan, EH Bildutik ohartarazi nahi dugu Udal Gobernuak ezarritako lizentzien etetea ekainaren 7an amaituko dela. Gune saturatu izendatzeak Plan Orokorrean aldaketa bat egitea eskatzen zuen, eta lizentzien etetea aldaketa horren ondorioa zen. Baina tramitazioa geldirik dago 2019ko urtarriletik, eta, datozen asteetan bukatzen ez bada, ekainaren 8tik aurrera berriro eman ahal izango zaizkie lizentziak hotel berriei. Puntu honetan, gogoan dugu enpresa talde batek La Cueva eraikina erosi berri duela. Espero dugu beste atzerapenik ez egotea, horrek interes pribatu jakin batzuei bakarrik mesede egingo liekeelako.\nBestalde, Udal Gobernuak aurrekanpainan iragarri zuen bizitegi-eraikin osoak hotel bihurtzea mugatu nahi zuela. Hitzez hitz esan zuten helburua zela "hiriaren erdigunea batez ere bizitegi-eremu gisa mantentzea, eta turismoak egiten duen higiezinen presioagatik bizilagunez ez hustutzea". Zehazki egin zutena 2019ko otsailean HAPOren aldaketa bat onartzea izan zen. Funtsean, aldaketa horrek bizitegi-eraikinetan hotel berriak irekitzeko tramite administratibo berri bat ezarri zuen: Plan Berezi bat egin behar zuen Udalak. Beste era batean esanda, lizentziak emateko orduan, azken hitza udalbatzarrak izango zuen. Esan genuen bere garaian neurri horrek ez zuela eragotziko hotel berriak irekitzea bizitegikoak ez diren eraikinetan, eta horixe gertatzen ari da. Edozein kasutan, neurriaren hasierako onarpena 2019ko otsailean eman arren, hortik aurrera tramitazioa eten egin da, eta oraindik ez da bigarren aldiz pasatu udalbatzarretik behin-behineko onarpena emateko (indarrean sartzeko hiru aldiz pasatu behar da udalbatzarretik).\nEgoera okerrera doa\nKontua da gero eta hotel gehiago daudela Donostian, eta gero eta gehiago irekitzen ari direla. Eta Gros ingurua hotel enpresa taldeen jomugan dagoela dirudi. Izan ere, zenbait hotel berrien irekiera denon ahotan dago: hotel handi bat Ulian, beste bat San Pio X.aren parrokian (Ategorrieta), Clareten (Sagues)...\nBaina, Udal gobernuak berak kanpainaurrean onartzen zuenez, hotelak ugaritzeak ondorio txarrak ditu hirian. Ondorioak etxebizitza eskubidean, merkataritza ereduan eta hotelez betetzen diren auzoen eguneroko bizitzan. Horri gehitu behar zaio auzo berdinetan pisu turistikoak ere ugaritzen ari direla. Datu bat ematearren, INEk argitaratutako azken errolda datuen arabera, hamar urtetan Grosek 1.144 biztanle galdu ditu (%6); Zentroak 639 (%7) eta Parte Zaharrak 313 (%5), hiriak %1 irabazten zuen bitartean.\nEH Bildutik uste dugu Eneko Goiaren Gobernuak erreakzionatu egin behar duela, eta neurri berriak eta eraginkorragoak jarri behar dituela martxan. Uste dugu hotel-enpresa handiei mezu argia bidaltzeko garaia dela.\nEH Bilduk Gobernu bokazioa du, eta ez gara kudeaketa negargarri baten salaketa hutsean geratuko. Oso egingarriak diren hiru neurri aurkezten ditugu, Donostian jasaten ari garen hotel-uholdearen aurrean herritarrak babestea helburu dutenak:\n1.- Gobernuari proposatzen diogu Gros-Ulia eta Erdialdea ere gune saturatu izendatzea. Horrela, bertan ezingo dira hotelak, pentsioak, aterpetxeak, etab. ezarri, ezta etxebizitza turistikorik ere.\n2. Proposatzen dugu bizitegi-jarduera batetik hotel-jarduera batera aldatzeko HAPOren aldaketa behar izatea. Gobernuaren proposamenean Plan Berezi bat baino ez da eskatzen. HAPOren aldaketa bat udal ekimenekoa da, eta Udalak ez badu nahi, ez da tramitatzen.\n3. Eskatzen dugu berehala amaitzea Parte Zaharrari buruzko HAPOren aldaketa, Parte Zaharrean hotel gehiago ireki ez daitezen. Ekainaren 7ko mehatxua bertan dago, baino espedienteak geldirik jarraitzen du. Eskakizun hau datorren asteko Udal batzordeetara eramango dugu.\nEneko Goiak beste 400.000 euro eman dizkio Munillari aurrekontuen eztabidatik pasatu gabe eta publizitaterik eman gabe\nArtzai Onaren dorrearen berrikuntzaren %87,5 erakunde publikoek finantzatzen dute, eta Eliza katolikoak soilik %12,5. Eta gogoratu behar da Juan Ignacio Munillak zuzentzen duen Donostiako Elizbarrutia dela eraikinaren jabea. Obraren hasierako aurrekontua 1,5 milioi eurokoa zen, eta horietatik %12,5 aurrekontu bidez finantzatu behar zuen Donostiako Udalak, hau da, 200.000 bat euro, 2019ko eta 2020ko ekitaldietan banatuta. Hala ere, nahasmena iritsi da egiaztatu ahal dugunean Udalak beste 400.000 euroko partida eman duela, 2019ko amaieran, aurrekontuetan onartua ez zegoena.\n| 2020-02-05 11:33:00\nDirudienez, dorrearen argiztapena diruz laguntzeko partida baten aurrean gaude. Zehazki, 2019ko abenduaren 31n sinatutako Ogasuneko ordezkariaren ebazpen baten bigarren puntuan, Kultura sustatzea eta bultzatzea programan, Artzai ona argitzeko aportazioa sortzea eta 394.958,50 eurokin hornitzea onartu zen.\nOsoko Bilkuran onartutako aurrekontua hirukoiztu egin da, beraz, horretarako udal-kontingentziarako funtsa erabiliz. Gogoratu behar da funts hori aurrekontuan egiten denean aurreikusi gabeko premiazko gastuak ordaintzera bideratuta dagoela. Artzai Onaren dorrea berritzeko proiektua ezaguna zen aurrekontuak egin zirenean, eta diru laguntzaren urgentzia ere ez dugu justifikatuta ikusten.\nAzken hilabeteetan Goia alkatearen kudeaketa-eredua gero eta antidemokratikoago bihurtzen ari da eta hemen joera horren beste adibide baten aurrean gaude. Baliabide publikoen kudeaketa kontrolatzeko mekanismoak behin eta berriz saihesten ari da Eneko Goia, eta erakunde publikoen kudeaketa zuzendu beharko luketen gardentasun eta informazio printzipioak lurperatzen ari da. Beste era batean esanda, Eneko Goiak bere mesederako eta bere interes alderdikoien mesedetan erabiltzen du alkatetza.\n1,6 milioiko “akatsa” eta ROParen aldaketa atzerakoia\nMunillari emandako aparteko diru-laguntzaz gain, astebeteko epean ikusi dugu, halaber, alde batetik, Udal Gobernuak ia 1,6 milioi euroko aurrekontu-aldaketa bat egin duela, Txomin Enea auzoa urbanizatzera bideratuak zeudenak baina Santa Klara uharteko itsasargiaren obra artistikorako transferituak izan direnak. Eta, bestalde, berriki publiko egin da, halaber, Goiak Osoko Bilkuraren Araudia aldatuko duela, Udal Gobernuaren jarduerari oposizioak egin behar dion kontrol-mozioen kopurua asko murrizteko eta eztabaida guztietan azken hitza beti Udal Gobernuak izateko. Alegia, nahi duena nahi duen eran egiteaz gain, Goiak ez du nahi herritarrek beren trikimailuak ezagutu eta salatu ahal izatea.\nBaina Goiaren kudeaketa-eredu txar honetaz gain, diru publikoa erabiltzeko orduan Udal Gobernuaren lehentasunak ere salatu nahi ditugu EH Bildutik, baita Kultura departamenduarenak ere. Artzai Ona lehenetsi da orain baina gogoratu behar da Larrotxene kultur etxea birgaitzea 2020ko aurrekontutik kanpo utzi dutela, azken orduan Victoria Eugeniaren fatxadan txukuntze lan bat egitea hobetsi dutelako. Kultura eta lurralde desorekak gero eta handiagoak gure hirian.\nPisu turistikoen krisiari buruzko ponentzia bat eratzeko eta baimen berriak bertan behera uzteko eskatu du EH Bilduk\nRicardo Burutaranek etxebizitza turistikoen krisia sakon aztertzeko prentsaurrekoa eman du gaur, EAEko Auzitegi Nagusiaren epaiaren ostean areagotu egin baita.\n| 2020-01-17 11:47:00\nEAEko Auzitegi Nagusiaren epaiaren ondoren, areagotu egin da Donostian pairatzen ari garen pisu turistikoen krisia. Eta hemen ez dela ezer gertatzen esan eta esan arren, Eneko Goiak badaki sortu den egoera oso konplikatua dela eta hau ez dela konponduko epe motzean. Horregatik, hasierako puntura itzultzeko garaia dela uste dugu, Plan Orokorraren segurtasun juridikora itzultzeko garaia da, alegia. Edo modu kolokialean esanda: lehen solairuko araura itzultzeko garaia da.\nGogoratu behar da Donostiak bazuela 90eko hamarkadatik arau bat (lehen solairuko araua), benetan eredugarria zena, baina pisu turistikoen booma Donostiara iritsi zenean, 2015-16an, ez zela behar bezala aplikatzen. Orduan, Plan Orokorra (PG) betearazteko neurri berriak hartu beharrean, pisu turistikoak arautzeko ordenantza berria aurkeztu zuen Goiak. EH Bilduk, ordenantza onartzeko egin zen udalbatzarrean, oso ibilbide laburra iragarri zion, "eragingo dituen prozesu juridiko ugariengatik". Goiari esan genion bere zuzenbidean lizentziatu izaeragatik jada jakin beharko lukeen zerbait: ordenantza batekin ezin direla hirigintza erabilerak arautu, eta ezin duela Plan Orokorraren kontra joan. Baina aurrera jarraitu zuen.\nOrain, ordenantzaren aurkako epaiak iristen hasi dira, batzuk Plan Orokorra ez betetzeagatik, eta hau EAEANren aldetik, hirigintzaren legezkotasuna ez betetzeagatik. Paradoxikoki, denbora honetan guztian, Udalari arrazoia ematen dioten dozenaka epai ere iristen joan dira, hori bai, solik PGa betetzen duenean ("lehen solairuko araua").\nBitartean, bi urte hauetan, gutxi batzuek diru asko irabazi dute PGaren arabera legez kanpokoak izan beharko liratekeen etxebizitza turistikoekin. Bitartean, Donostian alokairuaren prezioa etengabe igo da. Bitartean, donostiar askok kanpora joan behar izan dute bizitzera eta, bitartean, bizilagunen komunitate askotan arazo larriak izan dituzte pisu turistiko berrien kontura.\nHorregatik guztiagatik, EH Bilduk Goia jaunari eta bere Gobernu taldeari helarazi nahi diegu iritsi dela momentua ordenantza kaxoi batean sartu eta abiapuntura itzultzeko. Ordenantza salbatzen saiatzeko ingeniaritza juridikoa egiteko denbora amaitu da. Gauzak ondo egiten hasteko garaia da.\nZentzu horretan, EH Bilduk ponentzia bat eratzea eskatuko du, pisu turistikoen booma iritsi zirenetik Donostian sortu den egoera aztertzeko, eta ze egoera juridikoan gauden ere sakon aztertzeko. Ponentziaren azken helburua pisu turistikoak behar bezala arautzea izango litzateke, Donostiako herritarren interesak eztabaidaren erdigunean jarriz. Ponentzia eratzearekin batera, pisu turistiko berrietarako baimen gehiago ez emateko erabakia hartu beharko litzateke.\nEneko Goiaren turismo eta etxebizitza arloko politikak babesgabe uzten dituzte donostiarrak\nGaur ezagututako epai baten arabera, EAEko Auzitegi Nagusiak Donostiako pisu turistikoen ordenantza bertan behera utzi du, ordenantza batek ezin duelako hirigintzako erabilerak arautu. Bihar, ostirala, 11: 00etan, epaiaren eta bere ondorioen irakurketa pausatuagoa egingo du EH Bilduk, baina ohar honen bidez EH Bilduk lehen premiazko balorazioa egin nahi du.\n| 2020-01-16 18:55:00\nEneko Goiaren gobernuak araudi berria egin nahi zuela adierazi zuen lehen unetik, EH Bilduk ohartarazi zuen ordenantza batek ezin duela hirigintza-erabilerak erregulatu, hori Hiri Antolamendurako Plan Orokorraren eskumena delako. Behin eta berriz, EAJ eta PSEren gobernuari ohartarazi genion hori ez zela legezkoa, baina erantzuna beti izan da kosta ahala kosta aurrera segitzea.\nErantzun hori bera eman zuen alkateak abenduan bertan, Donostiako auzitegi baten epai batek ordenantza "erabat deusez" gisa definitu zuenean, hain zuzen ere, Plan Orokorraren aurka zihoazelako. Orduan Goiak esan zuen "oso lasai" zegoela, arazorik ez zegoela itxura eman nahian. Gero prentsaren bidez jakin genuen maniobrak egiten ari zela Plan Orokorraren aldaketa bat hasteko, egindako akats larria zuzentzen saiatzeko.\nEH Bilduk, 2018ko martxoaren 1ean, pisu turistikoen ordenantzaren aurka bozkatu zuen, besteak beste, EAEko Auzitegi Nagusiak orain erabili duen argudio beragatik. Orduan esan genuen ez geundela ordenantza berri bat egitearen aurka, baina ordenantza hori turismo-erabilerako etxebizitzen erabilera-baldintzak arautzera mugatu behar zela, jarduera ekonomikoa den aldetik, hala nola segurtasun-neurriak, irisgarritasuna, intsonorizazioa eta abar. Ez dago esan beharrik PNV-PSEk ez zigutela jaramonik egin, aurrera jarraitu zuten, eta denbora kontua zen horrelako epai bat iristea.\nBeraz, galdera da.: zergatik jarraitu du aurrera Eneko Goiaren gobernuak? EH Bilduk 2018an jada esan zuen Gobernu honen arrazoi nagusia garai hartan hirian zeuden legez kanpoko ehunka etxebizitza turistikoak legeztatzea zela (orduan "amnistiatzea" esaten genuen). Gogoratuko denez, Plan Orokorrak pisu turistikoen jarduera zuzenean arautzen zuen, beste arau batzuen artean, "Lehen solairuko” arauaren bidez. Ordenantza berriak pisu turistikoen ezarpena malgutu zuen eta, beraz, gauetik goizera, lehen legez kanpokoak ziren ehunka pisuak legezkoak izatera pasatu ziren.\nEtxebizitzaren preziorik garestiena duen euskal hirian, etxebizitza turistikoen ugaritzeari hainbeste erraztasun ematea, etxebizitzen bizitegi-erabileraren kaltetan, benetako suizidio politikoa zen Donostiarentzat. Hilabete hauetan alokairuaren prezioek izan dituzten etengabeko igoerak horren lekuko dira. Orain, ordenantza honen aurkako etengabeko epaiek gutxi batzuei bakarrik mesede egiten dien entramadu juridiko hau oso ikutua utzi dute. Bada garaia etxebizitza eta turismo politiken erdigunean donostiarrak jartzen hasteko. Izan ere, Eneko Goiaren gobernuaren politikak Donostiako herritarren interesentzat kaltegarriak direla erakusten duten ebidentzia gehiegi ditugu dagoeneko.


Omenaldi hunkigarria egin diote Urumean duela urtebete hildako ertzainari\nPublikatuta: 2021/12/30 22:35 (UTC+1) Azken eguneratzea: 2021/12/30 22:39 (UTC+1)\nIñigo Echarriren lagunak eguerdian bildu dira gertakariaren lekuan, eta argazki bat eta hainbat lore-sorta jarri dituzte.\nErtzaintzaren uniformearekin jantzitako haur bat lore-eskaintzan parte hartzen. Argazkia: EFE.\nErtzain bat hil da Donostian, Ertzaintzaren autoarekin Urumeara erorita\nEskan sindikatuak antolatutako omenaldi hunkigarri batek Iñigo Echarri ertzaina ekarri du gogora ostegun honetan. Echarri orain urtebete hil zen, lankide batekin patruilatzen ari zen autoa Donostiako Urumea ibaira erori ostean.\nIstripua 2020ko abenduaren 30ean gertatu zen, 03:30ean. Biktimak Egiako oinezkoentzako pasabidetik gidatzen zuen autoak bere ibilbide zuzena mantendu zuen, galtzadan sartzeko biratu beharrean, eta uretara erori zen Maria Kristina zubiaren inguruan, hiriaren erdigunean.\nEcharriren lankideak eguerdian bildu dira gertakariaren lekuan, eta hildakoaren argazki bat jarri dute, "Beti gure bihotzetan" lelopean.\nJarraian, hainbat lagun, lankide eta gertuko elkartu dira bere argazkiaren ondoan lore-sorta batzuk jartzeko, baina unerik hunkigarriena haur bat, Pablo, hildakoaren laguna eta Donostiako ertzain-etxeko beste agente batzuen laguna ere, omenaldiaren puntura hurbildu denean gertatu da.\nTrafiko istripuen biktimak


Cabras-erako bidean Nuraghiak | on the road again\nBidean paraje lehor batean “Tomba di Giganti Su Pranu est” izeneko eremu megalitiar bat ikusi dugu; 1.800 kristo aurreko hilobi taldea.\nAbbasantara ordubatak hamar gutxitan heldu gara. Tailer bateko jabeari arazoa azaldu eta berak, ez zekiela camper-etako matxurak konpontzen… bateria kargatzerik zeukan eskatu diogu eta berak ordezkoa utzi digu 15:00 bitartean (kargatzen euki dauen denbora).\nHasieran oso aurpegi txarra jarri du eta “korto” bat eman duela esan digu, baina gero ondo kargatzen hasi da.\nBazkaltzeko barbakoa atera dogu, ze demontre! Ondoko poligono “fantasma” batean (ez dago aktibitate haundirik) oilaskoa eta saltxitxa erraldoiak sutan jarri eta gustora asko jan dogu laurok.\nBateria jaso, eta Nuraghe Losa-ra joan gara. Brontze garaiko dorre konikoa… eraikin esangurantsua. Hasiera batean lau harri besterik ez zirela izango uste izan dogu, baina sartu hala, harresia, nekropolia eta bestelakoak aurkitu ditugu. Oso interesgarria iruditu jaku.\nGero, Paulilàtinoko Santa Cristina Nuraghi Santutegirutz bota dogu; leku honek ere Nuraghi zibilizazioaren aztarnak ditu. Putzu Sakratu bat dago ospakizun eta batzar sakratuak ospatzeko.\nUr barik Cabras-era heldu gara. Herri ondoan dagoen 2.000 hektareetako padura\n(Stagno di Cabras) oso ezaguna da hegaztiak eta bestelako animalia-espezieak\nikusi eta aztertzeko… baina guk supermerkatu edota kanping baten bila\ngenbiltzan eta Fontana Meiga hondartzan bukatu dogu. Ura erosi, afaldu eta\nLisbeth Salandar-en istorioak irakurtzen goizaldeko ordu batak eman didate.\n« Before Txalupan bota dogu eguna 2009/08/02\nAfterGoizean hondartzan eta arratsaldean WIFI-dun kanpinean 2009/08/04 »